open-index/open-wikipedia-markdown huggingface dataset:
พระนามนำหน้า

**พระนามนำหน้า** หรือเรียกอีกชื่อได้ว่า **พระนามคาร์ทูช** หรือ**พระนามครองราชย์** แห่งอียิปต์โบราณ (อียิปต์โบราณ: *𓆥 [[นิซุต-บิติ|nswt-bjtj]]* "แห่งต้นกกและผึ้ง") เป็นหนึ่งในตำแหน่งราชวงศ์ของฟาโรห์ โดยฟาโรห์พระองค์แรกที่ทรงใช้พระนามต้นกกและผึ้ง คือ ฟาโรห์เดน ในช่วงราชวงศ์ที่หนึ่ง

นักไอยคุปต์วิทยาส่วนใหญ่เชื่อว่า พระนามนำหน้า เป็นพระนามรัชกาล

ส่วนแรกของพระนาม *[[นิซุต (อียิปต์โบราณ)|ni-su]]* ดูเหมือนว่าจะกล่าวถึงสถาบันกษัตริย์อันเป็นนิรันดร์ แต่อันที่จริงแล้ว มันคือคำว่า "กษัตริย์" ในสำนวน ในทางกลับกัน คำว่า ''bjt'' นั้นหมายถึง ผู้ดำรงตำแหน่งชั่วคราว อย่างเหมาะสมมากกว่า ด้วยการนี้ ทั้งเทพเจ้าและมนุษย์ถูกอ้างถึงในวลีดังกล่าว พร้อมกับการแบ่งสองส่วนที่ชัดเจนของดินแดนทางเหนือและทางใต้ด้วยเหตุนี้ ในปัจจุบันก็จึงควรจะแปลสิ่งนั้นว่า "ทวิกษัตริย์"

ส่วนนักวิชาการคนอื่นเชื่อว่าเดิมทีแล้วพระนามที่แสดงถึงพระนามเมื่อครั้งประสูติของผู้ปกครอง[2]

คำว่า "แห่งต้นกกและผึ้ง" เขียนด้วยอักษรอียิปต์โบราณซึ่งเป็นสัญลักษณ์รูปต้นกก ซึ่งเป็นสัญลักษณ์แทนของอียิปต์บน (𓇓 การ์ดิเนอร์ รหัส M23) และสัญลักษณ์รูปผึ้ง ซึ่งเป็นสัญลักษณ์แทนของอียิปต์ล่าง (𓆤 การ์ดิเนอร์ รหัส L2) แต่ละตัวที่ลงท้ายด้วยตัวกำหนดเพศหญิง *t* (𓏏 X1) จึงอ่านว่า *nsw.t* และ *bj.t* ตามลำดับ ส่วนคำคุณศัพท์นิสบาที่ลงท้ายด้วย *-j* ไม่ได้แสดงเป็นตัวเขียนออกมา

ในช่วงสามราชวงศ์แรก พระนามนำหน้า จะปรากฏอยู่เดี่ยว ๆ หรือคู่กับพระนามเนบติ โดยฟาโรห์เซเคมเคตทรงเป็นฟาโรห์พระองค์แรกที่ทรงอุทิศพระองค์ให้กับสองเทพสตรีทั้งสอง และตั้งแต่ฟาโรห์ฮูนิ ซึ่งทรงเป็นฟาโรห์พระองค์สุดท้ายของราชวงศ์ที่สามเป็นต้นไป พระนามนำหน้าก็ถูกเขียนโดยล้อมรอบด้วยคาร์ทูช (ลักษณะวงรียาวชองวงแหวนเชน)

## อ้างอิง


หมวดหมู่:ภาษาอียิปต์โบราณ
พระนามฮอรัส

**พระนามฮอรัส** เป็นพระนามที่ทราบกันว่าเก่าแก่ที่สุดและเคยถูกใช้เป็นตราประจำรัชกาลของผู้ปกครองอียิปต์โบราณมากที่สุด โดยพระนามออรัสเป็นหนึ่งใน "ห้าพระนาม" ของฟาโรห์แห่งอียิปต์ อย่างไรก็ตาม นักไอยคุปต์วิทยาและนักภาษาศาสตร์สมัยใหม่เริ่มนิยมนิยามคำที่เป็นกลางมากกว่า นั่นคือ "**พระนามเซเรค**" ทั้งนี้เพราะไม่ใช่ฟาโรห์ทุกพระองค์ที่ทรงวางสัญลักษณ์นกเหยี่ยว ซึ่งเป็นสัญลักษณ์ของเทพฮอรัส ไว้บนเซเรค

## อ้างอิง


หมวดหมู่:ภาษาอียิปต์โบราณ
พระนามเนบตี

**พระนามเนบตี** (เรียกอีกอย่างว่า **พระนามสองสตรี)** เป็นหนึ่งใน "ห้าพระนาม" ที่ฟาโรห์แห่งอียิปต์ทรงใช้ นอกจากนี้ยังเป็นหนึ่งในพระนามราชวงศ์ที่เก่าแก่ที่สุด โดยคำว่า "พระนามสองสตรี" ในปัจจุบันนั้นมาจากคำแปลของคำว่า *เนบตี* ในภาษาอียิปต์โบราณ

## ศัพทมูลวิทยา
คำว่า "พระนามเนบตี" และ "พระนามสองสตรี" มาจากคำภาษาอียิปต์โบราณคำว่า *nbtj* (*เนบตี*) ซึ่งเป็นคำนามรูปพหูพจน์ที่มีความหมายว่า "ผู้สตรี (สองคน)" ซึ่งเป็นเพียงคำนามเท่านั้น และเป็นคำสละสลวยในทางศาสนาที่ระบุให้กับเทพีเนคเบตและเทพีวาดเจต ซึ่งเป็นเทพสตรีคู่ที่ศักดิ์สิทธิ์ ในฐานะที่เป็นเครื่องราชอิสริยาภรณ์ เชื่อกันว่าเป็นสัญลักษณ์ของการที่อียิปต์เป็นปึกแผ่นอันหนึ่งอันเดียวกัน

## ลักษณะพระนาม
พระนามเนบตี ซึ่งคล้ายกับพระนามนิซุต-บิติในช่วงเวลาต่อมา โดยถูกประดิษฐ์ขึ้นด้วยกลุ่มสัญลักษณ์เครื่องหมายสองกลุ่ม ซึ่งสัญลักษณ์กลุ่มแรกเป็นสัญลักษณ์รูปแร้งนั่งอยู่บนตะกร้า ส่วนกลุ่มที่สองเป็นสัญลักษณ์รูปงูเห่าที่อยู่บนสัญลักษณ์รูปตะกร้าช่นกัน พระนามเนบตีที่เก่าแก่ที่สุดมีการปรากฏของรูปสัญลักษณ์มงกุฎแดงเหนือตะกร้าใบที่สองแทนสัญลักษณ์รูปงูเห่า และกลุ่มสัญลักษณ์เครื่องหมายที่ใช้ในพระนามเนบตีไม่เคยใช้แยกกัน

## อ้างอิง


หมวดหมู่:ภาษาอียิปต์โบราณ
พระนามส่วนพระองค์

**พระนามส่วนพระองค์**ของฟาโรห์แห่งอียิปต์โบราณ เป็นหนึ่งใน "ห้าพระนาม" ที่เริ่มใช้ขึ้นโดยฟาโรห์เจดีเฟร ซึ่งเป็นฟาโรห์พระองค์ที่สามจากราชวงศ์ที่สี่แห่งอียิปต์ เพื่อเป็นการเพิ่มเติมตราสัญลักษณ์*[[พระนามนำหน้า|นิซุต-บิติ]]*แบบดั้งเดิม ซึ่งต่อมาพระนามดังกล่าวได้ถูกแยกออกจากพระนามนำหน้า เพื่อใช้เป็นพระนามอิสระ

## ลักษณะพระนาม
พระนาม *ซา-เร* (*Sa-Rê*) ซึ่งมีความหมายตามตัวอักษรว่า "บุตรแห่งรา" ที่เขียนขึ้นโดยปรากฏสัญลักษณ์รูปสุริยจักรและรูปห่านวางอยู่ด้านล่าง ซึ่งในช่วงแรก สัญลักษณ์รูปสุริยจักรและรูปห่านถูกวางไว้ที่ส่วนท้ายของคาร์ทูชที่ปรากฏพระนามของฟาโรห์ และจะถูกอ่านว่า: "กษัตริย์แห่งอียิปต์ล่างและบน ฟาโรห์ ... พระโอรสแห่งรา" ต่อมาสัญลักษณ์ทั้งสองก็ถูกวางไว้หน้าแทน ตำแหน่งด้านหน้าของพระนามฟาโรห์และอ่านว่า: "พระโอรสแห่งรา, ฟาโรห์ ..." ซึ่งสัญลักษณ์อักษรอียิปต์โบราณที่ใช้ในพระนามดังกล่าวนั้นจะถูกวางไว้ในคาร์ทูช

## สัญลักษณ์
ในรัชสมัยของฟาโรห์ดเจดเอฟเรแห่งราชวงศ์ที่สี่ ลัทธิการบูชาสุริยเทพราได้เป็นที่นิยมมากที่สุด ซึ่งในช่วงเวลาดังกล่าวฟาโรห์แห่งอียิปต์ทรงเชื่อว่าพระองค์เป็นพระโอรสที่แท้จริงของเทพรา เนื่องจากเทพราเองก็ทรงเพิ่งกลายเป็นเทพเจ้าที่ยิ่งใหญ่ที่สุดในบรรดาเทพเจ้าทั้งหมด ซึ่งจะเปลี่ยนไปในช่วงเวลาภายหลัง และเทพรารวมเป็นสัญลักษณ์กับเทพอามุน

## อ้างอิง


หมวดหมู่:ภาษาอียิปต์โบราณ
โกะรรันกุฬังงรเทวีเกษตรัง

**โกะรรันกุฬังงรเทวีเกษตรัง** (, ; Kottankulangara Devi Temple) เป็นโบสถ์พราหมณ์ (เกษตรัง) บูชาพระแม่ทุรคาในฐานะอาทิปราศักติหรือพลังสตรีสูงสุดในจักรวาล ตั้งอยู่ในหมู่บ้านจาวระ รัฐเกรละ ประเทศอินเดีย

## ตำนาน
ที่ตั้งของเกษตรังนี้ในอดีตเป็นป่ารกทึบ ที่มุมตะวันตกเฉียงเหนือของผืนป่านี้มีบ่อน้ำเล็กแต่ลึกที่ชื่อว่า ภูตกุฬัง (, ; Bhoothakulam) อยู่ ผู้คนในพื้นที่เชื่อว่าบ่อน้ำนี้เป็นที่อยู่ของงูพิษ ส่วนทางตะวันออกของผืนป่ามีสระน้ำขนาดกว้างใหญ่ ในวันที่ฝนลง ธารน้ำจะไหลมาจากสระน้ำนี้ทำให้พื้นที่ป่าและพื้นที่โดยรอบอุดมสมบูรณ์ ทำให้บรรดาคนเลี้ยงวัวในพื้นที่นิยมพาวัวมากินหญ้าในแถบนี้

ตำนานเล่าว่าครั้งหนึ่งมีกลุ่มคนเลี้ยงวัวไปเก็บมะพร้าวมาจากที่นี่ ต่อมาคนเลี้ยงวัวได้เจอก้อนหินที่ทิศใต้ของภูตกุฬัม คนเลี้ยงวัวจึงกระแทกลูกมะพร้าวกับหินนี้เพื่อเปิดมะพร้าว แต่กลับเจอว่าหินนี้มีเลือดไหลออกมา คนเลี้ยงวัวจึงนำเรื่องนี้ไปเล่าแก่คนเฒ่าคนแก่ของตน โหรท่านหนึ่งเสนอว่าหินนี้อาจมีอำนาจเหนือธรรมชาติบางอย่างอยู่ และควรจะประกอบพิธีบูชาทันทีหลังสร้างวิหารขึ้นที่นี่ ผู้เฒ่าและคนเลี้ยงวัวจึงกลับไปที่หินนั้น สร้างวิหารขึ้นชั่วคราวโดยใช้เสา และมุงด้วยใบจากต้นมะพร้าว ตามธรรมเนียมโบราณของอินเดียใต้นั้น ใน *กุฏุมพังเกษตรัง* (, ; หมายถึงโบสถ์พราหมณ์ประจำครอบครัวหรือประจำตระกูล) จะให้มี *พาลิกะ* (, ; หมายถึงเด็กผู้หญิง) เป็นคนเตรียมพวงมาลัย จุดตะเกียงบูชาในวิหาร วิหารแห่งนี้ตามที่โหรบอกคือจะต้องประกอบพิธีบูชาทันทีเมื่อสร้างวิหารเสร็จ คนเลี้ยงวัวจึงแต่งกายด้วยชุดอย่างสตรีและประกอบพิธีบูชาในวิหารทันที จากนั้น คนเลี้ยงวัวได้นำน้ำมันมะพร้าว (อุรุกกุเวะฬิจเจ็ณณะ; , ) และเปลือกมะพร้าว (โกฏฏัน; , ) บูชาแก่เทวีในฐานะไนเวทยัม

## จมยวิฬักกุ
**จมยวิฬักกุ** (; Chamayavilakku) เป็นเทศกาลประจำปีของเกษตรัง ที่ซึ่งศาสนิกชนผู้ชายจะแต่งกายเป็นผู้หญิงและเข้าร่วมพิธีจุดตะเกียงบูชาและเดินบริกรรมรอบวิหารในเวลาค่ำคืน และมีดนตรีบรรเลงประกอบ เครื่องแต่งกายหญิงที่ศาสนสิกชนชายนิยมนำมาสวมเพื่อร่วมพิธีนี้ เช่นส่าหรี, ปัฏฏุสารี (pattu sari) ส่าหรี่ครึ่งตัว ไปจนถึงชุดเต้นระบำของผู้หญิง

เทศกาลนี้ตรงกับวันที่ 10 และ 11 ของเดือนมีนัม ตามปฏิทินมลยาฬัม

## อ้างอิง

## แหล่งข้อมูลอื่น

*Kottankulangara Devi Temple Official Website 
*Kottankulangara Temple Official Website 
*Kottankulangara Temple Facebook Page

หมวดหมู่:โบสถ์ศักติ
วัดนิกรชนาราม

**วัดนิกรชนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาเนาะรู อำเภอเมืองปัตตานี จังหวัดปัตตานี มีเนื้อที่ 6 ไร่ 1 งาน 34.2 ตารางวา

วัดนิกรชนาราม ชาวบ้านนิยมเรียกว่า **วัดหัวตลาด** ตั้งวัดเมื่อ พ.ศ. 2477 สืบเนื่องจากพระธรรมวโรดม (เซ่ง อุตฺตโม) วัดราชาธิวาส เจ้าคณะมณฑลนครศรีธรรมราชมาตรวจการคณะสงฆ์ ได้มาพำนักที่วัดตานีนรสโมสร พระธรรมวโรดมมีความประสงค์จะสร้างวัดในเมืองปัตตานีเพิ่มอีกหนึ่งวัด เนื่องจากในเมืองปัตตานีมีวัดอยู่เพียงสองวัด คือ วัดตานีนรสโมสรกับวัดนพวงศาราม ท่านได้เดินทางเพื่อหาที่สร้างวัดหลายแห่ง จนพบที่ดินที่เป็นป่าช้าแห่งหนึ่ง จึงได้ขอที่ดินแปลงนี้ต่อพระบริรักษ์ภูธร ข้าหลวงประจำจังหวัด และขุนชูปรีชาวุฒิ นายอำเภอสะบารัง ข้าหลวงประจำจังหวัดและนายอำเภอไม่ขัดข้อง เพราะเห็นว่าในบริเวณดังกล่าวมีชุมชนชาวจีนอาศัยอยู่หนาแน่น สามารถที่จะดูแลอุปฐากพระสงฆ์ได้ไม่อัตคัด เริ่มแรกสร้างเป็นสำนักสงฆ์หัวตลาด มีการสร้างกุฏิที่พักสงฆ์ จำนวน 9 หลัง ได้สร้างเสนาสนะต่าง ๆ ฉลองสมโภชในปี พ.ศ. 2481 ได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขตวิสุงคามสีมา กว้าง 15 เมตร ยาว 45 เมตร

สมัยพระครูวิโรจน์ธรรมาภรณ์ (เมือง ชุตินฺธโร) ท่านได้ดำเนินการสร้างอุโบสถเมื่อ พ.ศ. 2519 สร้างศาลาการเปรียญคอนกรีตเสริมเหล็กเมื่อ พ.ศ. 2534 สร้างหอฉันและหอระฆังเมื่อ พ.ศ. 2538 ปูชนียวัตถุที่สำคัญ ได้แก่ พระประธานในศาลาการเปรียญ เป็นพระพุทธรูปหล่อปางมารวิชัย หน้าตักกว้าง 1 เมตร 35 เซนติเมตร มีฐานสิงห์สูง 50 เซนติเมตร หล่อติดกับองค์พระ และพระพุทธรูปสร้างด้วยเกสรดอกไม้ ปางมารวิชัย หนักตักกว้าง 1 ศอก นางยกเฮี้ยว เลขะกุล สร้างถวาย

## รายนามเจ้าอาวาส
* พระครูสโมสรสิทธิการ (แก้ว) พ.ศ. 2478–
* พระครูโสภณธรรมจารี
* พระชื่น ฐิตกุโล
* พระครูวิโรจน์ธรรมาภรณ์ (เมือง ชุตินฺธโร) พ.ศ. 2516–2542
* พระครูถาวรธรรมารักษ์ (เคี้ยง ถาวโร) พ.ศ. 2543–

## อ้างอิง

นิกรชนาราม
หมวดหมู่:ศาสนสถานในอำเภอเมืองปัตตานี
คาร์ทูช

[alt=A stone face carved with coloured hieroglyphics. Two cartouches - ovoid shapes with hieroglyphics inside - are visible at the bottom.|thumb|คาร์ทูชของ[พระนามส่วนพระองค์|พระนามประสูติและพระนามครองราชย์ของฟาโรห์เซติที่ 1จากสุสานหลวงหมายเลข เควี 17 ที่หุบเขาแห่งกษัตริย์ ประเทศอียิปต์ จากพิพิธภํณฑ์นิวเอสในกรุงเบอร์ลิน]]
ในอักษรอียิปต์โบราณ **คาร์ทูช**  มีลักษณะเป็นรูปวงรีที่มีเส้นที่ปลายด้านหนึ่งสัมผัสกัน โดยเป็นสัญลักษณ์ที่แสดงให้เห็นถึงข้อความอยู่ภายในวงล้อมเป็นพระนามราชวงศ์ ตัวอย่างแรกของคาร์ทูชเกี่ยวข้องกับฟาโรห์ปรากฏขึ้นในช่วงปลายสมัยราชวงศ์ที่สาม แต่สัญลักษณ์ดังกล่าวไม่ได้ถูกนำมาใช้ทั่วไปจนกระทั่งช่วงต้นสมัยราชวงศ์ที่สี่ในช่วงของการปกครองของฟาโรห์สเนฟรู ถึงแม้ว่าคาร์ทูชมักจะถูกเขียนเป็นแนวตั้งโดยมีเส้นตัดปลายแนวนอน แต่ถ้าทำให้พระนามดูเหมาะสมยิ่งขึ้น ก็สามารถเขียนเป็นแนวนอนได้โดยมีเส้นแนวตั้งตัดอยู่ท้าย (ในทิศทางของการอ่านพระนาม) คำภาษาอียิปต์โบราณของคำว่าคาร์ทูชคือ *เชนู* และคาร์ทูชก็พํฒนามาเป็นวงแหวนเชน ในบันทึกอักษรเดโมติกได้ลดการใช้สัญลักษณ์คาร์ทูชลงให้เหลือเหลือเพียงการเขียนวงเล็บและเส้นแนวตั้ง

ในตำแหน่งราชวงศ์ทั้ง 5 พระนามนั้น ได้แก่ *[[พระนามนำหน้า]]* (พระนามครองราชย์) และ "พระนามบุตรแห่งรา" (''พระนาม''ที่ตั้งเมื่อประสูติ) จะปิดล้อมด้วยสัญลักษณ์คาร์ทูช

ในบางครั้งเครื่องรางก็เป็นออกเป็นรูปของคาร์ทูชที่ปรากฏพระนามของฟาโรห์และเก็บไว้ในสุสาน นักโบราณคดีมักพบว่าสิ่งของดังกล่าวนั้นมีความสำคัญต่อการสืบหาสุสานและสิ่งต่าง ๆ ภายในสุสาน โดยก่อนหน้านั้นคาร์ทูชจะใช้ได้แค่เฉพาะฟาโรห์เท่านั้น ซึ่งรูปวงรีที่ล้อมรอบพระนามของพระองค์มีไว้เพื่อปกป้องพระองค์จากวิญญาณชั่วร้ายในพระชนม์ชีพและหลังการสวรรคต คาร์ทูชได้กลายเป็นสัญลักษณ์แทนความโชคดีและการปกป้องจากสิ่งชั่วร้าย

คำว่า "คาร์ทูช" ถูกนำมาใช้ครั้งแรกโดยทหารฝรั่งเศส ซึ่งคิดว่าสัญลักษณ์ดังกล่าวที่พวกเขาเห็นซ้ำๆ บนซากปรักหักพังของฟาโรห์ที่พวกเขาพบนั้นคล้ายกับตลับกระดาษสำหรับบรรจุกระสุนปืนในปากกระบอกปืน (*cartouche* ในภาษาฝรั่งเศส)ในรูปแบบที่เป็นสัญลักษณ์อักษรอียิปต์โบราณ คาร์ทูชสามารถใช้แทนคำในภาษาอียิปต์ที่แปลว่า "ชื่อ" โดยถูกปรากฏอยู่ในรายการสัญสัญลักษณ์ของการ์ดิเนอร์รหัสหมายเลข V10

และมีสัญลักษณ์คาร์ทูชครึ่งส่วน ซึ่งมีรหัสหมายเลข การ์ดิเนอร์ หมายเลข V11 (ตามที่ปรากฏด้านล่าง) ซึ่งมีความหมายแยกต่างหากในภาษาอียิปต์ เป็นตัวกำหนดสำหรับการกระทำและคำนามที่เกี่ยวข้องกับชิ้น เช่น "แบ่ง", "ไม่รวม"
V11

สัญลักษณ์อักษรอียิปต์โบราณรูปคาร์ทูช ได้ใช้เป็นตัวกำหนดในภาษาอียิปต์ šn-(sh)n สำหรับ "วงจร" หรือ "วงแหวน"- (เช่น วงแหวนเชน หรือ คาร์ทูช) ซึ่งต่อมาคาร์ทูชได้ถูกใช้กับ *rn* ทีแปลว่า "ชื่อ" คำนี้สามารถสะกดเป็น "r" ด้วย "n" โดยสัญลักษณ์รูปปากจะอยู่เหนือสัญลักษณ์รูประลอกน้ำ
V10

D21:N35



## ดูเพิ่ม

* เชเรค เป็นสัญลักษณที่ใช้ก่อนหน้าสัญลักษณ์คาร์ทูช

## อ้างอิง

* Betrò, 1995. *[[Hieroglyphics: The Writings of Ancient Egypt]],* Betrò, Maria Carmela, c. 1995, 1996-(English), Abbeville Press Publishers, New York, London, Paris (hardcover, )

หมวดหมู่:ฐานันดรศักดิ์
หมวดหมู่:สัญลักษณ์อียิปต์โบราณ
นัมเลอา

**นัมเลอา** () เป็นเมืองและอำเภอทางตอนเหนือของอ่าวกาเยอลีที่ชายฝั่งตะวันออกเฉียงเหนือของเกาะบูรู ประเทศอินโดนีเซีย เมืองนี้เป็นเมืองหลักของอำเภอบูรู

## ภูมิอากาศ

## อ้างอิง

หมวดหมู่:สถานที่ที่มีประชากรในประเทศอินโดนีเซีย

หมวดหมู่:จังหวัดมาลูกู
ดาวควาร์ก

[thumb|280x280px| ภาพ[รังสีเอ็กซ์ของ 3C 58 ซึ่งสงสัยว่าเป็นดาวควาร์ก]]
**ดาวควาร์ก** (quark star) เป็นวัตถุทางดาราศาสตร์ที่อยู่ในสมมุติฐาน ที่อาจก่อตัวขึ้นหลังจากวัตถุผ่านการระเบิดของมหานวดารา ดาวควาร์กซึ่งมีควาร์กอยู่ในสถานะเปลือยเปล่านั้นจะรองรับแรงโน้มถ่วงของตัวมันเองโดยอาศัยความดันสถานะเสื่อมของควาร์ก ในลักษณะเช่นเดียวกับที่ดาวแคระขาวรองรับแรงโน้มถ่วงด้วยความดันสถานะเสื่อมของอิเล็กตรอน และที่ดาวนิวตรอนรองรับแรงโน้มถ่วงด้วยความดันสถานะเสื่อมของนิวตรอน

ดาวควาร์กมีอยู่จริงหรือไม่นั้นยังคงเป็นคำถามเปิดที่ต้องการศึกษาเพื่อหาคำตอบกันต่อไป แต่ถ้ามีจริง ดาวชนิดนี้น่าจะมีขนาดความโน้มถ่วงอยู่ระหว่างดาวนิวตรอนกับหลุมดำ และมีขนาดเล็กกว่าดาวนิวตรอน

วัตถุที่เรียกว่า RX J1856.5-3754 ในกลุ่มดาวมงกุฎใต้ และ XTE J1739-285 ในกลุ่มดาวคนแบกงู ซึ่งมีลักษณะเฉพาะเป็นไปตามสมบัติของดาวควาร์กได้รับการพิจารณาว่าอาจจะเป็นดาวควาร์ก

## ประวัติ
เมื่อแบบจำลองดาวนิวตรอนได้รับการเสนอครั้งแรกโดยฟริทซ์ ซวิคคี และวัลเทอร์ บาเดอในปี 1933 นิวตรอนถูกคิดว่าเป็นอนุภาคมูลฐานที่ไม่สามารถแตกตัวได้อีกแล้ว อย่างไรก็ตาม หลังจากที่ได้มีการค้นพบควาร์กแล้ว ความเป็นไปได้ของดาวควาร์กจึงได้ถูกพิจารณาขึ้นมา

การวิเคราะห์เกี่ยวกับดาวควาร์กถูกเสนอขึ้นเป็นครั้งแรกในปี 1965 โดยดมิทรี อิวาเนนโก นักฟิสิกส์ของสหภาพโซเวียต

## วัตถุที่ต้องสงสัยว่าอาจเป็นดาวควาร์ก
* 3C 58
* RX J1856.5-3754
* XTE J1739-285
* PSR B0943+10

## อ้างอิง

หมวดหมู่:สสารมืด
หมวดหมู่:ดาวนิวตรอน
เซเรค

[alt=Line drawing of a serekh|thumb|เซเรค[ฮอรัสในรูปแบบที่มีการประดับประดามาก]]
ในอักษรอียิปต์โบราณ **เซเรค** มีลักษณะเป็นรูปสี่เหลี่ยมผืนผ้าปิดล้อม ซึ่งเป็นรูปสัญลักษณ์แทนส่วนหน้าของพระราชวังที่มีช่องหรือมีประตูล้อมรอบ ซึ่งปกติจะปรากฏรูปสัญลักษณ์ของเหยี่ยวฮอรัสอยู่ด้านบนโดยปกติ ซึ่งเป็นสัญลักษณ์ที่แสดงให้ทราบว่าข้อความที่อยู่ภายในสัญลักษณ์นั้นเป็นพระนามราชวงศ์ เซเรคได้ถูกใช้เป็นครั้งแรกเพื่อในการแยกพระนมออกจากรูปสัญลักษณ์อียิปต์โบราณ ซึ่งปรากฏมาก่อนคาร์ทูชในที่ถูกนำมาใช้แทนและทราบกันดีในช่วงสี่ราชวงศ์และช่วงเวลาห้าร้อยถึงเจ็ดร้อยปีในหลัง

## ลักษณะของเซเรค
เซเรคเป็นสัญลักษณ์ส่วนกรอบที่มีการประดับประดา ซึ่งจะประกอบไปด้วยทิวทัศน์ด้านหน้าพระราชวังและแผนผัง (มุมมองด้านบน) ของลานพระราชวัง คำว่า เซเรค มาจากภาษาอียิปต์ ซึ่งมีความหายตรงกับคำว่า "ด้านหน้าอาคาร (façade)"  เซเรคที่แตกต่างกันบนวัตถุประเภทต่าง ๆ แสดงให้เห็นถึงรูปแบบต่าง ๆ มากมายของการตกแต่งส่วนหน้าอาคารทั้งในด้านความซับซ้อนและรายละเอียด ดูเหมือนว่าจะไม่มีกฎเกณฑ์ทางศิลปะที่เข้มงวดสำหรับการออกแบบเซเรคเอง

## อ้างอิง


หมวดหมู่:คำและวลีภาษาอียิปต์โบราณ
หมวดหมู่:สัญลักษณ์อียิปต์โบราณ
วัดมัชฌิมาวาส (จังหวัดปัตตานี)

**วัดมัชฌิมาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยามู อำเภอยะหริ่ง จังหวัดปัตตานี มีที่ดินเนื้อที่ 18 ไร่ 2 งาน 75 ตารางวา

วัดมัชฌิมาวาส หรือชาวบ้านเรียกว่า **วัดกลาง** ตามประวัติวัดระบุว่าสร้างเมื่อ พ.ศ. 2360 อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อ พ.ศ. 2335 ในสมัยพระยายะหริ่ง (พ่าย) (ขณะนั้นเป็นพระยาพิพิธเสนามาตย์ฯ) เจ้าเมืองยะหริ่งคนแรกได้ย้ายเมือง จากตำบลบานา มาสร้างเมืองยะหริ่งที่ริมคลองยามู สร้างวัดกลางขึ้นมาเพราะอยู่กลางเมือง มีจุดประสงค์เพื่อประกอบพิธีถือน้ำพิพัฒน์สัตยาของข้าราชการเมืองยะหริ่ง เมื่อ พ.ศ. 2360 พระยายะหริ่ง (พ่าย) ได้อัญเชิญหลวงพ่อทุ่งคา วัดทุ่งคา (ปัจจุบันเป็นวัดร้าง) พร้อมทั้งได้นิมนต์เจ้าอาวาสวัดทุ่งคา (ซึ่งขณะนั้นเหลือเจ้าอาวาสอยู่เพียงองค์เดียวเสนาสนะก็กำลังทรุดโทรม) มาเป็นเจ้าอาวาสรูปแรก

วัดกลางค่อย ๆ เสื่อมลง จนเมื่อ พ.ศ. 2411 วัดกลางก็ร้างลงหลวงพ่อทุ่งคาจึงถูกอัญเชิญมาไว้ที่วัดบูรพาราม ต่อมาหลวงวิฑูรธุรการ นายอำเภอยามู สถาปนาวัดกลางขึ้นใหม่และได้นิมนต์พระอาจารย์ไชยเส้งมาเป็นเจ้าอาวาส วัดกลางเป็นวัดร้างครั้งที่ 2 เมื่อ พ.ศ. 2539 หลวงพ่อแก้ว เจ้าอาวาสรูปสุดท้ายมรณภาพ ปัจจุบันวัดมัชฌิมาวาสมีเจ้าอาวาสคือ พระครูไพศาลขันตยาทร (สมยศ ขนฺติโก)

อาคารเสนาสนะภายในวัดได้แก่ อุโบสถ มีหลักฐานว่าบูรณะเมื่อ พ.ศ. 2528 และศาลาการเปรียญกว้าง 8 เมตร ยาว 10 เมตร

## อ้างอิง

มัชฌิมาวาส
หมวดหมู่:อำเภอยะหริ่ง
ฮังตัวะฮ์จายา

**ฮังตัวะฮ์จายา** () เป็นพื้นที่ที่วางแผนไว้ในรัฐมะละกา ประเทศมาเลเซีย ที่รัฐบาลจัดตั้งในฐานะศูนย์กลางการบริหารของรัฐและสมาร์ตซิตีที่มีการพัฒนาทางเศรษฐกิจ สังคม โครงสร้างพื้นฐาน และสันทนาการ ฮังตัวะฮ์จายาเป็นเทศบาลเดียวของรัฐมะละกาที่ไม่มีทางออกสู่ทะเล

## เขตบริหาร
เขตบริหารของเทศบาลฮังตัวะฮ์จายา มีตำบลดังต่อไปนี้

*อำเภอเมอลากาเตองะฮ์ ()
**อาเยอร์โมเล็ก
**บาจัง
**บาตูเบอเรินดัม
**บูกิตบารู
**บูกิตกาติล
**เปอริงกิต
*อำเภอจาซิน ()
**อาเยอร์ปานัซ
**เกอซัง
*อำเภออาโลร์กาจะฮ์ ()
**ดูเรียนตุงกัล

## อ้างอิง

## แหล่งข้อมูลอื่น
*สภาเทศบาลฮังตัวะฮ์จายา 

หมวดหมู่:เทศบาลในประเทศมาเลเซีย
พระนามฮอรัสทองคำ

[thumb|150px|สัญลักษณ์อักษรอียิปต์โบราณรูปฮอรัสทองคำที่สลักอยู่บนเสาโอบิลิกส์ของฟาโรห์[ฟาโรห์แรเมซีสที่ 2|ราเมสเซสที่ 2 ที่จัตุรัสคองคอร์ด กรุงปารีส ฝรั่งเศส]]

 

**พระนามฮอร์-นุบ** หรือ **พระนามฮอรัสทองคำ** เป็นหนึ่งในพระนามที่ฟาโรห์ทรงใช้เมื่อพระองค์ทรงขึ้นครองราชย์ พระนามฮอรัสทองคำจะเขียนด้วยรูปสัญลักษณ์อักษรอียิปต์โบราณของเทพฮอรัส (รูปนกเหยี่ยวหรือ*ฮอร์*) ซึ่งอยู่บนรูปสัญลักษณ์ที่มีความหมายว่า ทองคำ (รูปสร้อยคอพร้อมจี้หรือ*นุบ*) รวมถึงพระนามฉายาที่เพิ่มขึ้นมาให้กับฟาโรห์ ฟาโรห์เดนจากราชวงศ์ที่หนึ่งทรงเชื่อมโยงกับพระนามฮอรัสของพระองค์กับสัญลักษณ์อักษรอียิปต์โบราณที่แปลว่า ทองคำ และฟาโรห์ดเจอร์จากราชวงศ์ที่สี่ พระองค์ก็ทรงใช้พระนามฮอรัสทองคำแล้ว โดยในช่วงสมัยราชอาณาจักรก็ได้เพิ่มพระนามฮอรัสทองคำเข้าไปในตำแหน่งราชวงศ์แห่งอียิปต์โบราณแล้วอย่างแน่นอน พระนามฮอรัสทองคำและพระนามเนบตีเป็นพระนามที่ฟาโรห์ทรงใช้น้อยที่สุด

## ดูเพิ่ม

* ตำแหน่งราชวงศ์แห่งอียิปต์โบราณ
ลำดับเหตุการณ์อียิปต์โบราณ

[thumb|เพดานดาราศาสตร์จากหลุมฝังพระบรมศพของ[ฟาโรห์เซติที่ 1 แสดง4krดวงดาวและกลุ่มดาวที่ใช้ในการคำนวณปฏิทิน]]
[thumb|ลำดับเหตุการณ์ของอียิปต์โดยประมาณ รวมทั้ง[อียิปต์ยุคกลางและสมัยใหม่]]
นักไอยคุปต์วิทยาส่วนใหญ่เห็นด้วยกับแบบโครงและรายละเอียดจำนวนมากเกี่ยวกับลำดับเหตุการณ์อียิปต์โบราณ ฉันทามติทางวิชาการดังกล่าวเรียกว่า**ลำดับเหตุการณ์ของอียิปต์โบราณ** ซึ่งเป็นการวางจุดเริ่มต้นของสมัยราชอาณาจักรเก่าในศตวรรษที่ 27 ก่อนคริสตกาล จุดเริ่มต้นของสมัยราชอาณาจักรกลางในศตวรรษที่ 21 ก่อนคริสตกาล และจุดเริ่มต้นของสมัยจักรวรรดิอียิปต์ในช่วงกลางศตวรรษที่ 16 ก่อนคริสตกาล

ถึงแม้จะมีความเห็นอันเป็นเอกฉันท์ดังกล่าว แต่ความไม่เห็นด้วยกันก็ยังคงอยู่ภายในเครือข่ายด้านวิชาการ ซึ่งส่งผลให้ลำดับเหตุการณ์ต่างกันออกไปประมาณ 300 ปีในช่วงสมัยราชวงศ์ตอนต้นแห่งอียิปต์ ไปจนถึง 30 ปีในสมัยราชอาณาจักรใหม่ และอีกจำนวนไม่กี่ปีในช่วงสมัยปลายแห่งอียิปต์โบราณ

นอกจากนี้ ยังมี "ลำดับเหตุการณ์อื่น" อีกจำนวนหนึ่งที่อยู่นอกฉันทามติทางวิชาการ เช่น "ลำดับเหตุการณ์ใหม่" ที่เสนอในคริสต์ทศวรรษที่ 1990 ซึ่งได้ลดช่วงเวลาของสมัยราชอาณาจักรใหม่ลงมากถึง 350 ปี หรือ "ลำดับเหตุการณ์กลาสโกว์" (ซึ่งเสนอขึ้นในระหว่างปี ค.ศ. 1978 – ค.ศ. 1982 ) ซึ่งได้ลดช่วงเวลาของสมัยราชอาณาจักรใหม่ลงไปมากถึง 500 ปี

## ภาพรวม
ฉันทามติทางวิชาการเกี่ยวกับแบบโครงทั่วไปของลำดับเหตุการณ์โดยทั่วไปในปัจจุบันในการศึกษาไอยคุปต์วิทยาไม่ผันผวนมากนักในช่วง 100 ปีที่ผ่านมา สำหรับสมัยราชอาณาจักรเก่าแห่งอียิปต์ ซึ่งมีฉันทามติที่ผันผวนมากว่าสองสามศตวรรษ แต่สำหรับสมัยราชอาณาจักรกลางและสมัยราชอาณาจักรใหม่นั้นคงตัวภายในไม่กี่ทศวรรษ ตารางดังกล่าวแสดงโดยการเปรียบเทียบลำดับเหตุการณ์ตามที่นักไอยคุปต์วิทยาสองคนให้ไว้ โดยชุดแรกครั้งแรกเขียนในปี ค.ศ. 1906 และชุดที่สองในปี ค.ศ. 2000 (ช่วงเวลาทั้งหมดในตาราง คือ ปีก่อนคริสตกาล)

ความแตกต่างระหว่างชุดช่วงเวลาทั้งสองชุดเป็นผลมาจากการค้นพบเพิ่มเติมและความเข้าใจที่ละเอียดยิ่งขึ้นของหลักฐานแหล่งที่มาที่ยังไม่สมบูรณ์มากนัก ตัวอย่างเช่น บรีสเตดได้เพิ่มผู้ปกครองในราชวงศ์ที่ยี่สิบ ซึ่งไม่มีการศึกษาเพิ่มเติม หลังจากแมนิโธแล้ว บรีสเตดยังเชื่อว่าราชวงศ์ทั้งหมดสถาปนาขึ้นต่อกันเป็นลำดับ แต่ปัจจุบันเป็นที่ทราบกันดีว่ามีหลายราชวงศ์ที่อยู่คาบเกี่ยวในเวลาเดียวกัน การแก้ไขเหล่านี้ส่งผลให้ลำดับเหตุการณ์แบบเดิมลดลงถึง 400 ปีในช่วงของราชวงศ์ที่หนึ่งแห่งอียิปต์

## อ้างอิง


หมวดหมู่:ไอยคุปต์วิทยา
หมวดหมู่:วิทยาการลำดับเวลา
หมวดหมู่:ปฏิทินอียิปต์
เหตุโจมตีในแคร์ซอน เดือนพฤษภาคม พ.ศ. 2566

ในช่วงบ่ายของวันที่ 3 พฤษภาคม พ.ศ. 2566 ระหว่างการรุกรานยูเครนโดยรัสเซีย กองทัพรัสเซียได้ระดมยิงใส่เมืองแคร์ซอนและเมืองอื่น ๆ ในแคว้นแคร์ซอน ทางภาคใต้ของประเทศยูเครน ส่งผลให้มีผู้เสียชีวิต 24 คน และบาดเจ็บ 45 คน

## การโจมตี
ในเขตกอราแบลนือของเมืองแคร์ซอน รัสเซียได้ยิงถล่มไฮเปอร์มาร์เก็ต "แอปิตแซนตร์" สาขาเดียวที่ยังคงเปิดให้บริการในเมือง ส่วนในใจกลางเมือง รัสเซียได้ยิงถล่มซูเปอร์มาร์เก็ต "อาแตแบ", สถานีบริการน้ำมัน "อ็อกกอ", อาคารที่อยู่อาศัยประชาชน, ร้านอุปกรณ์ช่าง, โรงงาน และสถานีรถไฟ กระสุน 539 นัดถูกยิงจากปืนใหญ่, รถถัง, เครื่องยิงเบเอม-21 กราด, อากาศยาน และโดรนของรัสเซียใส่เมืองตลอดทั้งวัน

นอกจากนี้ ชุมชนอื่น ๆ อีกหลายแห่งในแคว้นแคร์ซอนก็ถูกระดมยิงเช่นกัน ส่งผลให้พนักงานด้านพลังงาน 3 คนเสียชีวิตใกล้หมู่บ้านสแตปานิวกา และชาวบ้าน 1 คนเสียชีวิตในสวนของเขาเองที่หมู่บ้านตอการิวกา

ในช่วงเช้าของวันรุ่งขึ้น ปรากฏว่ามีผู้เสียชีวิต 23 คน และบาดเจ็บ 46 คน (ในจำนวนนี้เป็นเด็ก 2 คน) ในเมืองแคร์ซอนและแคว้นแคร์ซอน ต่อมาในวันที่ 8 พฤษภาคม ผู้บาดเจ็บคนหนึ่งเสียชีวิตที่โรงพยาบาล ส่งผลให้ยอดผู้เสียชีวิตเพิ่มขึ้นเป็น 24 คน

## ปฏิกิริยา
วอลอดือมือร์ แซแลนสกึย ประธานาธิบดียูเครน เผยแพร่ภาพถ่ายความเสียหายจากเหตุโจมตีครั้งนี้ พร้อมทั้งเขียนว่า

ออแลกซันดร์ ปรอกูดิน ผู้ว่าการแคว้นแคร์ซอน ประกาศห้ามประชาชนในแคว้นออกจากเคหสถานตั้งแต่เย็นวันศุกร์จนถึงเช้าวันจันทร์ นอกจากนี้ ฝ่ายบริหารการทหารประจำแคว้นยังประกาศไว้ทุกข์เป็นเวลา 3 วัน ได้แก่วันที่ 4, 5 และ 6 พฤษภาคม โดยเริ่มตั้งแต่เวลา 12:00 น. ของวันที่ 4 พฤษภาคม

## ระเบียงภาพ

File:Kherson after Russian shelling, 2023-05-03 (13).jpg|ผู้เสียชีวิตในไฮเปอร์มาร์เก็ตแอปิตแซนตร์
File:Kherson after Russian shelling, 2023-05-03 (14).jpg|ผู้เสียชีวิตในซูเปอร์มาร์เก็ตอาแตแบ
File:Kherson after Russian shelling, 2023-05-03 (52).jpg|ผู้บาดเจ็บในสถานีบริการน้ำมันอ็อกกอ
File:Kherson after Russian shelling, 2023-05-03 (001).webm|การดับเพลิงที่สถานีรถไฟในเมืองแคร์ซอน


## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:การรุกรานยูเครนโดยรัสเซีย
หมวดหมู่:แคว้นแคร์ซอน
ดาวมวลอัดแน่น

[thumb|[เนบิวลาเอสกิโมมีดาวแคระขาวซึ่งเป็นดาวมวลอัดแน่นอยู่ที่ใจกลาง]]**ดาวมวลอัดแน่น** (compact star) เป็นชื่อที่ใช้ในฟิสิกส์ดาราศาสตร์สำหรับเรียกดาวแคระขาว ดาวนิวตรอน และ หลุมดำ วัตถุเหล่านี้มีขนาดเล็กเมื่อเทียบกับขนาดต่อมวลของดาวฤกษ์ปกติ

ดาวแคระขาวและดาวนิวตรอนเรียกอีกอย่างว่า **ดาวสถานะเสื่อม** (degenerate star) เพราะดาวแคระขาวได้รับแรงค้ำจุนจากความดันสถานะเสื่อมของอิเล็กตรอน ส่วนดาวนิวตรอนได้รับแรงค้ำจุนจากความดันสถานะเสื่อมของนิวตรอน นอกจากนี้แล้ว ยังมีการเสนอทฤษฎีความเป็นไปได้เกี่ยวกับการมีอยู่ของ ดาวควาร์ก ซึ่งเป็นดาวที่ได้รับแรงค้ำจุนจากความดันสถานะเสื่อมของควาร์กด้วย

## จุดสิ้นสุดของวิวัฒนาการของดาวฤกษ์
ดาวมวลอัดแน่นถือเป็นช่วงสุดท้ายของวิวัฒนาการของดาวฤกษ์

เมื่อดาวฤกษ์ส่องแสง มันจะสูญเสียพลังงานในตัวเองไปเรื่อย ๆ พลังงานที่สูญเสียไปจากพื้นผิวที่แผ่รังสีจะสมดุลกับพลังงานที่เกิดจากปฏิกิริยานิวเคลียร์ฟิวชันภายในดาวฤกษ์ แต่การตายของดาวฤกษ์จะเริ่มขึ้นเมื่อดาวฤกษ์หมดพลังงาน ก๊าซร้อนภายในไม่สามารถรองรับน้ำหนักของดาวฤกษ์ได้ และถูกอัดเข้าไปภายในจนกลายเป็นดาวที่มีความหนาแน่นสูง นั่นก็คือดาวมวลอัดแน่น

ความแตกต่างระหว่างดาวแคระขาวหรือดาวนิวตรอนกับดาวฤกษ์เดิมนั้นอาจสามารถอธิบายได้โดยการเปรียบเทียบกับความแตกต่างระหว่างความหนาแน่นของแข็งและก๊าซ

เวลาที่ดาวแคระขาวต้องใช้เวลาในการเย็นตัวเพื่อกลายเป็นดาวแคระดำนั้นยาวนานกว่าอายุของเอกภพในปัจจุบันมาก

## อ้างอิง

หมวดหมู่:ประเภทของดาวฤกษ์
ภาษามลายูนาตูนา

**ภาษามลายูนาตูนา** () เป็นวิธภาษาของภาษามลายูที่พูดโดยผู้คนบนหมู่เกาะนาตูนาและพื้นที่โดยรอบ ภาษามลายูนาตูนามีความคล้ายคลึงกับภาษามลายูตรังกานู เนื่องจากกล่าวกันว่าดาตุก กายา ผู้ปกครองนาตูนาองค์แรก เป็นลูกหลานจากอาณาจักรปัตตานีที่เคยควบคุมคาบสมุทรมลายูตอนเหนือ (รัฐกลันตันและรัฐตรังกานู)

## ภาษาย่อย
ภาษามลายูนาตูนาแบ่งออกเป็นภาษาย่อยได้ ดังนี้;
*อารุงอายัม
*เจอรุก
*กัมปุงฮีลีร์
*มีได
*ปูเลาเลาต์
*ราไน
*ปูเลาตีกา
*เซอดาเนา
*เซอราซัน
*ซูบีเบอซาร์
*ซูบีเกอจิล

## อ้างอิง

หมวดหมู่:ตระกูลภาษาออสโตรนีเซียน
นาตูนา
มลายูนาตูนา
หมวดหมู่:อำเภอนาตูนา
ภาษามลายูสงขลา

**ภาษามลายูสงขลา** (หรือผู้พูดภาษานี้เรียกว่า *Pasa Nayu Singgora*) เป็นวิธภาษาของภาษามลายูที่พูดกันในจังหวัดสงขลา ประเทศไทย ภาษามลายูสงขลาเกิดขึ้นจากการผสมผสานระหว่างวัฒนธรรมมลายูกับภาษาและวัฒนธรรมไทย ภาษานี้ถือเป็นส่วนหนึ่งของภาษามลายู-ปัตตานีที่มีผู้พูดบริเวณชายแดนมาเลเซีย–ไทย
 
## บริเวณที่มีผู้พูด
ภาษามลายูสงขลามีผู้พูดในบริเวณอำเภอทางตอนใต้ของจังหวัดสงขลา โดยผู้พูดเรียกภาษานี้ว่า *Pasa Nayu Singgora* หรือในภาษามลายูมาตรฐานเรียกเป็น *Bahasa Melayu Singgora* มีผู้พูดภาษานี้ในอำเภอสะบ้าย้อย อำเภอเทพา อำเภอนาทวี อำเภอจะนะ อำเภอสะเดา และยังมีผู้พูดในระดับเล็ก ๆ ที่อำเภอคลองหอยโข่ง อำเภอหาดใหญ่ อำเภอนาหม่อม อำเภอเมืองสงขลา และอำเภอสิงหนคร
 
## คำศัพท์
ตัวอย่างข้างล่างเทียบคำศัพท์มลายูสงขลาบางส่วนกับคำแปลภาษาไทย

## อ้างอิง

 
หมวดหมู่:ตระกูลภาษาออสโตรนีเซียน
สงขลา
มลายูสงขลา
หมวดหมู่:จังหวัดสงขลา
เลิฟเวอร์ (เพลงเทย์เลอร์ สวิฟต์)

**"เลิฟเวอร์"** () เป็นเพลงที่ประพันธ์และขับร้องโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่ 7 ของเธอในชื่อเดียวกัน (2019) เป็นการมุ่งสร้างสรรค์บทเพลงรักอมตะ สวิฟต์ประพันธ์เพลงเกี่ยวกับความสัมพันธ์ที่ใกล้ชิดและผูกพัน โดยใช้วิธีปรับแต่งคำสาบานของคู่บ่าวสาวที่กล่าวในการแต่งงานเป็นแรงบันดาลใจในการสร้างสะพาน โดยใช้คำคล้องจองของเจ้าสาวว่า "Something old" (หมายถึง ครอบครัวเดิม) ผลิตร่วมกับแจ็ก แอนโตนอฟฟ์ เพลงนี้เป็นการผสมผสานระหว่างแนวเพลงคันทรีและอินดีโฟล์กในจังหวะวอลซ์ ขับเคลื่อนด้วยกีตาร์อะคูสติก การผลิตเพลงบัลลาดที่ได้รับอิทธิพลแนวย้อนยุคซึ่งประกอบด้วยกลองเล็ก เปียโน เครื่องสาย พิซซิกาโต และเสียงร้องที่ก้องกังวาน

รีพับลิกเรเคิดส์ได้เปิดตัวเพลง "เลิฟเวอร์" สำหรับดิจิทัลดาวน์โหลดและสตรีมในวันที่ 16 สิงหาคม ค.ศ. 2019; เพลงนี้ได้กลายเป็นซิงเกิลวิทยุลำดับที่สามของอัลบั้มในเดือนถัดไป สวิฟต์และดรูว์ เคิร์สช์ กำกับมิวสิกวิดีโอ ซึ่งเผยแพร่เมื่อวันที่ 22 สิงหาคม เป็นเรื่อวราวการติดตามคู่รักที่อาศัยอยู่ในบ้านตุ๊กตาในลูกโลกหิมะ โดยเพลง "เลิฟเวอร์" เวอร์ชันต่าง ๆ สามเวอร์ชันได้ปล่อยตัว ได้แก่ เวอร์ชันรีมิกซ์ที่มีนักร้องชาวแคนาดา ชอว์น เมนเดส เวอร์ชันรีมิกซ์ออเคสตราจากการแสดงของสวิฟต์ที่งานอเมริกันมิวสิกอะวอดส์ 2019 ในชื่อ "เฟิร์สแดนซ์รีมิกซ์" และเวอร์ชันการแสดงสดที่คอนเสิร์ตซิตีออฟเลิฟเวอร์ 2019 ของสวิฟต์

นักวิจารณ์เพลงยกย่องเพลง "เลิฟเวอร์" พวกเขาคิดว่าเป็นเนื้อเพลงที่ดึงดูดอารมณ์และการผลิตที่โรแมนติก หลายคนชื่นชมการผลิตที่ชวนให้นึกถึงอัลบั้มแรก ๆ ของสวิฟต์ สิ่งพิมพ์ต่าง ๆ รวมถึง*[[บิลบอร์ด]]*, *คอมเพล็กซ์* และ*[[พิตช์ฟอร์ก]]* ได้นำเสนอเพลงไว้ในรายการสิ้นปี ค.ศ. 2019 เป็นเพลงเดี่ยวเพลงแรกของสวิฟต์ ที่ได้รับการเสนอชื่อเข้าชิงรางวัลเพลงแห่งปีจากงานประกาศผลรางวัลแกรมมี ค.ศ. 2020 และวิดีโอของสวิฟต์ได้รับการเสนอชื่อเข้าชิงรางวัลเอ็มทีวีวิดีโอมิวสิกอะวอดส์ถึงสองครั้ง ซิงเกิลนี้ขึ้นอันดับสูงสุดในสิบอันดับแรกในออสเตรเลีย แคนาดา สหรัฐอเมริกา ไอร์แลนด์ เลบานอน นิวซีแลนด์ และสิงคโปร์ และได้รับการรับรองระดับแพลตินัมหลายรายการในสามประเทศแรก

## ชาร์ต

### ชาร์ตประจำสัปดาห์

### ชอว์น เมนเดสรีมิกซ์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:ซิงเกิลในปี พ.ศ. 2562
หมวดหมู่:เพลงในปี พ.ศ. 2562
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:มิวสิกวิดีโอที่กำกับโดยเทย์เลอร์ สวิฟต์
ภาษามลายูดิลี

**ภาษามลายูดิลี** เป็นภาษาครีโอลฐานมลายูที่มีผู้พูดในดิลี ประเทศติมอร์-เลสเต โดยเฉพาะในกัมปุงอาโลร์ ผู้เชี่ยวชาญรายงานว่า ก่อนที่ภาษานี้จะกลายเป็นภาษาแม่ของประชากรหลายคน ภาษานี้เคยเป็นภาษาพิดจินมาก่อน (Bloomfield, 1933; Hall, 1966) จากนั้นจึงมีการพัฒนาภาษานี้จนกลายสถานะเป็นภาษาครีโอลที่ใช้ในการปฏิสัมพันธ์ทางสังคมในสังคมที่กว้างขึ้น (Todd, 1974:50)

## อ้างอิง
ทะเลนาตูนา

**ทะเลนาตูนา** () เป็นทะเลน้ำตื้นที่กว้างขวาง ตั้งอยู่รอบอำเภอนาตูนาที่ทางใต้ติดกับหมู่เกาะรีเยา ทางตะวันออกติดกับอำเภอลิงกา และทางตะวันตกติดเกาะบอร์เนียวกับหมู่เกาะบังกาเบอลีตุง ส่วนตรงกลางทะเลคือหมู่เกาะบาดัซและกลุ่มเกาะตัมเบอลัน พื้นที่ทะเลส่วนใหญ่อยู่ในน่านน้ำอาณาเขตของประเทศอินโดนีเซีย โดยทะเลนี้เป็นบริเวณตอนใต้สุดของทะเลจีนใต้และในทางทางธรณีวิทยาถือเป็นส่วนหนึ่งของไหล่ทวีปซุนดา ขอบทะเลทางตะวันออกเฉียงใต้เชื่อมกับทะเลชวาผ่านช่องแคบการีมาตากับกัซปาร์ทางตะวันออก และทางตะวันตกของเบอลีตุง และเชื่อมกับช่องแคบมะละกาทางตะวันตกผ่านช่องแคบเบอร์ฮาลากับสิงคโปร์

ทางองค์การอุทกศาสตร์สากล (IHO) ไม่ได้ระบุทะเลนาตูนาใน *Limits of Oceans and Seas* พิมพ์ครั้งที่ 3 (1953) แต่พื้นที่ที่ล้อมรอบด้วยทะเลนาตูนาถือเป็นส่วนใต้ของทะเลจีนใต้ ฉบับร่าง *Limits of Oceans and Seas* ของ IHO ใน ค.ศ. 1986 เสนอทะเลนาตูนา ซึ่งทอดตัวไปจากเกาะนาตูนาและเกาะอานัมบัซทางใต้ไปจนถึงหมู่เกาะเบอลีตุง  อย่างไรก็ตาม ฉบับร่างใน ค.ศ. 1986 ไม่ได้รับการอนุมัติ

## อ้างอิง

หมวดหมู่:อำเภอนาตูนา
นาตูนา
หมวดหมู่:ทะเลชายอาณาเขตของมหาสมุทรแปซิฟิก
หมวดหมู่:เอเชียตะวันออกเฉียงใต้ภาคพื้นสมุทร
ราชวงศ์ของอียิปต์โบราณ

ในประวัติศาสตร์อียิปต์โบราณ ราชวงศ์เป็นกลุ่มผู้ปกครองที่มีชาติกำเนิดร่วมกัน โดยปกติแล้วผู้ปกครองแห่งอียิปต์จะแบ่งออกเป็นจำนวนสามสิบสามราชวงศ์ แต่ไม่จำเป็นต้องเป็นเช่นนั้นเสมอไป โดยปกติแล้ว ราชวงศ์ดังกล่าวจะถูกจัดกลุ่มโดยนักวิชาการสมัยใหม่เป็น "ช่วงสมัยราชอาณาจักร" และ "ช่วงสมัยระหว่างกลาง"

การแบ่งกลุ่มฟาโรห์ออกเป็นสามสิบราชวงศ์นั้นมาจากแมนิโธ ซึ่งเป็นนักบวชชาวอียิปต์ในช่วงศตวรรษที่ 3 ก่อนคริสตกาล ซึ่งหนังสือ *แอกิปเทียกา* นั้นน่าจะเขียนขึ้นในช่วงที่มีผู้ปกครองอียิปต์ที่พูดภาษากรีกหรือราชวงศ์ทอเลมี แต่คงหลงเหลืออยู่เพียงเศษเสี้ยวและบทสรุปเท่านั้น ชื่อของสองราชวงศ์สุดท้ายคือ ราชวงศ์ที่สามสิบเอ็ดที่ปกครองในช่วงเวลาสั้นๆ และราชวงศ์ทอเลมีที่ปกครองอียิปต์ในช่วงเวลาที่ยาวนานกว่านั้นเป็นชื่อเรียกในช่วงเวลาภายหลัง

ถึงแม้ว่าจะมีการใช้กันอย่างแพร่หลายและมีประโยชน์ แต่ระบบการจัดกลุ่มนั้นก็ยังคงมีข้อบกพร่อง บางราชวงศ์ปกครองเพียงส่วนหนึ่งของอียิปต์และปกครองอยู่ในคาบเกี่ยวเวลาเดียวกันราชวงศ์อื่นในเมืองอื่น หรือราชวงศ์ที่เจ็ด ซึ่งอาจจะไม่มีอยู่เลย ส่วนราชวงศ์ที่สิบดูเหมือนจะเป็นการปกครองต่อของราชวงศ์ที่เก้า และอาจจะมีราชวงศ์ในบริเวณอียิปต์บนอีกหนึ่งหรือหลายราชวงศ์ก่อนหน้าช่วงการปกครองของราชวงศ์ที่หนึ่งแห่งอียิปต์

## รายชื่อราชวงศ์ในประวัติศาสตร์อียิปต์โบราณ

## เชิงอรรถ

## อ้างอิง


### ผลงานอ้างอิง

* 

หมวดหมู่:ราชวงศ์อียิปต์โบราณ
โรแมนดีซี ไททานิก

**โรแมนดีซี ไททานิก** (อังกฤษ: Romandisea Titanic) เป็นแบบจำลองเท่าขนาดจริงของเรืออาร์เอ็มเอส ''ไททานิก'' ที่ยังสร้างไม่เสร็จ ตั้งอยู่ในมณฑลเสฉวน ประเทศจีน ซึ่งไม่มีทางออกสู่ทะเล โครงการได้รับการรายงานครั้งแรกในเดือนตุลาคม ค.ศ. 2013 และเปิดตัวอย่างเป็นทางการในเดือนมกราคม ค.ศ. 2014 เรือมีขนาดเท่ากับเรืออาร์เอ็มเอส ''ไททานิก'' ลำดั้งเดิม ของเรือเดินสมุทรชั้นโอลิมปิก  เรือจำลองดังกล่าวคาดว่าจะเป็นจุดศูนย์กลางของรีสอร์ต Romandisea และจะรวมถึงโรงแรมที่พักค้างคืนด้วย  มันจะถูกเทียบท่าอย่างถาวรในอ่างเก็บน้ำในแม่น้ำฉีเจียง ซึ่งเป็นสาขาย่อยของแม่น้ำฝู ที่พิกัด  ในเทศมณฑลต้าอิง มณฑลเสฉวน 
## อ้างอิง

หมวดหมู่:เรือที่อยู่ระหว่างเสนอ
หมวดหมู่:อาร์เอ็มเอส ไททานิก
ซาวส์เฟกบัตโอเค

***ซาวส์เฟกบัตโอเค*** () เป็นพอดแคสต์สุขนาฏกรรมรายสัปดาห์ที่เน้นในเรื่องเอเซ็กชวลและเอโรแมนติก พอดแคสต์ดำเนินรายการโดยซาราห์ คอสเทลโล (Sarah Costello) และเคย์ลา คาสไซกา (Kayla Kaszyca) ศิษย์เก่าของมหาวิทยาลัยมิชิแกน ทุก ๆ วันอาทิตย์ คอสเทลลาและคาสไซกา "พูดคุยเกี่ยวกับทุกสิ่งที่เกี่ยวข้องกับความรัก ความสัมพันธ์ เพศวิถี และเรื่องอื่น ๆ อีกมากมายที่พวกเขายังไม่เข้าใจ"

ในเดือนพฤศจิกายน พ.ศ. 2563 พอดแคสต์ได้รับรางวัลดิสคัฟเวอร์พอด 2020 ในสาขา "พอดแคสต์วัฒนธรรมแอลจีบีทียอดเยี่ยม"

## อ้างอิง

## แหล่งข้อมูลอื่น
* 

หมวดหมู่:พอดแคสต์
หมวดหมู่:เอเซ็กชวล
ฟาโรห์อานาต-เฮร์

**อานาต-เฮร์** (หรือ **อานาต-ฮาร์**) อาจจะทรงเป็นผู้ปกครองพระองค์แรกของราชวงศ์ที่สิบหกแห่งอียิปต์ ทรงปกครองบางส่วนของอียิปต์ล่างในช่วงสมัยระหว่างกลางที่สองในฐานะข้าราชบริพารของฟาโรห์ชาวฮิกซอสจากราชวงศ์ที่สิบห้า อย่างไรก็ตาม ประเด็นดังกล่าวยังมีการโต้แย้งอยู่ โดยคิม ไรฮอลต์ และดาร์เรล เบเกอร์ นักไอยคุปต์วิทยา เชื่อว่า อานาต-เฮร์ ทรงเป็นหัวหน้าเผ่าจากคานาอันร่วมสมัยกับราชวงศ์ที่สิบสองที่เรืองอำนาจในขณะนั้น ส่วนคนอื่น ๆ เช่น เอ็น. จี. แอล. แฮมมอนด์ ได้ยืนยันว่าพระองค์ทรงเป็นเจ้าชายจากราชวงศ์ที่สิบห้า พระนามของพระองค์มีความหมายว่า หมายถึง "เทพีอานาตทรงพอพระทัย" และเทพีอานาต เป็นเทพีในศาสนาของกลุ่มชาวเซมิติก ซึ่งแสดงว่าพระองค์ทรงมีเชื้อสายคานาอัน

## หลักฐานยืนยัน
อานาต-เฮร์ ทรงได้รับการยืนยันด้วยตราประทับแมลงสคารับจำนวนสองชิ้น หนึ่งในนั้นทำจากหินสบู่และอาจจะมีต้นกำเนิดมาจากเมืองบูบาสทิสในบริเวณดินดอนสามเหลี่ยมปากแม่น้ำไนล์ ไม่ปรากฏพระนามของพระองค์อยู่ในบันทึกพระนามแห่งตูริน ซึ่งเป็นบันทึกพระนามที่ปรับปรุงใหม่ในช่วงสมัยรามเสส และเป็นแหล่งข้อมูลทางประวัติศาสตร์เบื้องต้นที่เกี่ยวข้องกับผู้ปกครองในช่วงสมัยระหว่างกลางที่สอง

## ผู้ปกครอง เจ้าชาย หรือหัวหน้าเผ่า

### ผู้ปกครอง
ตราประทับดังกล่าวได้ระบุว่า พระองค์ทรงพระราชอิสริยยศเป็น*เฮกา-คาซุต* ซึ่งแปลว่า "ผู้ปกครองแห่งต่างแดน" ซึ่งถือเป็นพระราชอิสริยยศที่ใช้ในผูปกครองชาวฮิกซอสในช่วงแรก ดังนั้น เยือร์เกิน ฟ็อน เบ็คเคอราท จึงเสนอความเห็นว่า อานาต-เฮร์ ทรงเป็นสมาชิกราชวงศ์ของราชวงศ์ที่สิบหก และทรงเป็นข้าราชบริพารของผู้ปกครองชาวฮิกซอสแห่งราชวงศ์ที่สิบห้า แต่อย่างไรก็ตาม การตีความใหม่ราชวงศ์ที่สิบหกว่าเป็นการจัดกลุ่มของข้าหลวงของผู้ปกครองชาวฮิกซอวนั้นยังเป็นที่ถกเถียงกันอยู่ นักไอยคุปต์วิทยาบางคนรวมถึง ไรฮอล์ท, ดาร์เรล เบเกอร์ และจานีน บูร์เรียว เชื่อว่าราชวงศ์ที่สิบหกได้ปกครองบริเวณธีบส์อย่างเป็นอิสระราวประมาณ 1650 – 1580 ปีก่อนคริสตกาล

### เจ้าชาย
ตราประทับดังกล่าวไม่พบระนามของพระองค์อยู่วงคาร์ทูช และไม่ปรากฏหลักฐาน ดังนั้น พระองค์ทรงขึ้นครองราชย์เป็นฟาโรห์ เอ็น. จี. แอล. แฮมมอนด์ จึงเสนอว่าพระองค์อาจจะทรงเป็นเจ้าชายชาวฮิกซอส ในช่วงการขึ้นมามีอำนาจของราชวงศ์ที่สิบห้าที่อะวาริส

### หัวหน้าเผ่า
หลังจากหลักฐานที่ไม่ปรากฏพระนามในคาร์ทูช คิม ไรฮอล์ทยังให้เหตุผลว่า พระองค์ทรงไม่เคยขึ้นครองราชย์ในฐานะผู้ปกครองของอียิปต์ล่าง นอกจากนี้ ไรฮอล์ทยังชี้ให้เห็นถึงรูปแบบและการออกแบบของตราประทับของพระองค์ ซึ่งโดยทั่วไปแล้วจะเป็นตราประทับที่สร้างขึ้นในช่วงราชวงศ์ที่สิบสอง ดังนั้น ไรฮอล์ทจึงให้เหตุผลว่า พระองค์ทรงเป็นหัวหน้าเผ่าจากคานาอันร่วมสมัยกับราชวงศ์ดังกล่าวและผู้ที่อาจจะมีความสัมพันธ์ทางการค้ากับอียิปต์ ตามคำกล่าวของไรฮอล์ท พระนาม *เฮกา-คาซุต* ซึ่งเป็นข้อโต้เถียงหลักสำหรับช่วงเวลาของราชวงศ์ที่สิบห้า ซึ่งยังพบในตราประทับจากราชวงศ์ที่สิบสองและสิบสี่ และไม่สามารถใช้เพื่อระบุช่วงเวลาที่ทรงมีพระชนม์ชีพของพระองค์ได้อย่างแน่ชัด

## อ้างอิง


หมวดหมู่:ฟาโรห์ยุคราชวงศ์ที่สิบหก
พิพิธภัณฑ์โบราณคดีอียิปต์พีทรี

**พิพิธภัณฑ์โบราณคดีอียิปต์พีทรี** เป็นส่วนหนึ่งของพิพิธภัณฑ์และคอลเล็กชันของยูนิเวอร์ซิตีคอลลิจลันเดินในลอนดอน เป็นพิพิธภัณฑ์ที่เก็บรักษาโบราณวัตถุมากกว่า 80,000 ชิ้นและจัดอยู่ในกลุ่มโบราณวัตถุชั้นนำของโลกจากอียิปต์และซูดาน

## ประวัติ
[thumb|ส่วนบนของรูปสลักสตรีชาวอียิปต์และสามีของเธอจากช่วงสมัยราชวงศ์ที่สิบแปด จากชุดสะสมของ[อะมีเลีย เอดเวิดส์ ปัจจุบันตั้งอยู่ในพิพิธภัณฑ์พีทรี]]
พิพิธภัณฑ์แห่งนี้ก่อตั้งขึ้นเพื่อเป็นศูนย์ทรัพยากรการสอนสำหรับภาควิชาโบราณคดีอียิปต์และนิรุกติศาสตร์ที่มหาวิทยาลัยคอลเลจ ในเวลาเดียวกันกับที่แผนกนี้ก่อตั้งขึ้นในปี ค.ศ. 1892 ชุดสะสมในช่วงแรกเริ่มต้นได้รับการบริจาคโดยนักเขียนอะมีเลีย เอดเวิดส์ วิลเลียม แมตทิว ฟลินเดอส์ พีทรี ซึ่งเป็นศาสตราจารย์คนแรกได้ทำการขุดค้นที่สำคัญหลายครั้ง และในปี ค.ศ. 1913 พีทรีได้ขายชุดสะสมโบราณวัตถุของอียิปต์ให้กับมหาวิทยาลัยคอลเลจ สร้างชุดสะสมโบราณวัตถุอียิปต์ของฟลินเดอส์ พีทรี และเปลี่ยนพิพิธภัณฑ์ให้เป็นหนึ่งในคอลเล็กชันชั้นนำนอกประเทศอียิปต์ โดยชุดสะสมดังกล่าวจัดแสดงครั้งแรกในเดือนมิถุนายน ค.ศ. 1915 พีทรีได้ขุดค้นสถานที่สำคัญหลายสิบแห่งในเส้นทางอาชีพของเขา รวมถึงสุสานสมัยโรมันที่ฮาวารา ซึ่งมีชื่อเสียงจากภาพเหมือนมัมมี่ที่สวยงามในรูปแบบโรมันคลาสสิก อะมาร์นา ซึ่งเมืองของฟาโรห์อะเคนอาเตน และพีระมิดแท้แห่งแรกที่ไมดุม ซึ่งเขาได้ค้นพบหลักฐานที่เก่าแก่ที่สุดเกี่ยวกับการทำมัมมี่

ของสะสมและห้องสมุดได้รับการจัดไว้ในห้องจัดแสดงภายในอาคารหลักของมหาวิทยาลัย และหนังสือนำเที่ยวได้รับการตีพิมพ์ในปี ค.ศ. 1915 ในช่วงแรก ผู้เข้าชมคอลเลกชั่นเป็นนักศึกษาและนักวิชาการ ซึ่งไม่ได้เปิดให้ประชาชนทั่วไปเข้าชม พีทรีได้เกษียณจากมหาวิทยาลัยคอลเลจลอนดอน (UCL) ในปี ค.ศ. 1933 ถึงแม้ว่าผู้สืบทอดของเขาจะยังคงเพิ่มชุดสะสมต่างๆ ต่อไป โดยขุดในส่วนอื่นๆ ของอียิปต์และซูดาน ในช่วงสงครามโลกครั้งที่ 2 (ค.ศ. 1939–1945) ของสะสมได้รับการบรรจุและย้ายออกจากลอนดอนเพื่อความปลอดภัย และในช่วงต้นคริสต์ทศวรรษ 1950 ก็ได้มีการย้ายไปยังที่เป็นคอกม้าเก่า ซึ่งยังคงอยู่ติดกับห้องสมุดวิทยาศาสตร์ ดี.เอ็ม.เอส วัตสัน ของยูซีแอล

## อ้างอิง


## บรรณานุกรม

*  Open access pdf download.

หมวดหมู่:พิพิธภัณฑ์ในลอนดอน
เฮดเจต

**เฮดเจต** (อียิปต์โบราณ: 𓌉𓏏𓋑, อักษรโรมัน: ḥuḏat, ความหมาย 'สีขาว') เป็นมงกุฏขาวแห่งฟาโรห์ของอียิปต์บน หลังจากการผนวกรวมอียิปต์บนและอียิปต์ล่างเข้าด้วยกัน มงกุฏเฮดเจตก็ได้รวมเข้ากับมงกุฎเดชเรต ซึ่งเป็นมงกุฎแดงแห่งอียิปต์ล่าง เพื่อสร้างเป็นมงกุฎสเกนต์ ซึ่งเป็นมงกุฎคู่ของอียิปต์ สัญลักษณ์ที่ใช้สำหรับมงกุฎขาวในบางครั้งคือ เทพีแห่งนกแร้ง พระนามว่า เนคเบต ที่ปรากฏถัดจากหัวของเทพีแห่งงูเห่าพระนามว่า แวดเจต ซึ่งปรากฏเป็นอูเรอุสบนมงกุฎสเกนต์

## ระเบียงภาพ

ไฟล์:NarmerPalette-CloseUpOfNarmer-ROM.png|การใช้มงกุฎขาวในสมัยยุคต้นราชวงศ์ ตามที่ปรากฏบนจานสีแห่งนาร์เมอร์ของฟาโรห์นาร์เมอร์
ไฟล์:Louvre_032008_23.jpg|เทวรูปสำริดขนาดเล็ก ที่ทรงมงกุฎเฮดเจตหรือมงกุฎขาว
ไฟล์:Bronze_statuette_of_a_Kushite_king_wearing_the_crown_of_Upper_Egypt._25th_Dynasty,_670_BCE._Neues_Museum.jpg|รูปหล่อทองสัมฤทธิ์ของกษัตริย์แห่งคูชทรงสวมมงกุฎขาวแห่งอียิปต์บน ในช่วงสมัยราชวงศ์ที่ยี่สิบห้า  670 ปีก่อนคริสตกาลในน็อยเอิสมูเซอุม กรุงเบอร์ลิน
ไฟล์:Mentuhotep_II_(detail).jpg|ภาพสลักลงสีของฟาโรห์เมนทูโฮเทปที่ 2 จากวิหารบูชาพระบรมศพของพระองค์ที่เดอีร์ เอล-บาฮารี ในช่วงสมัยราชวงศ์ที่สิบเอ็ดราวประมาณ 2060 – 2009 ปีก่อนคริสตกาล
ไฟล์:Statuettes_Senusret_I_Petrie.jpg|รูปสลักไม้สองรูปที่แสดงถึงฟาโรห์แห่งราชอาณาจักรกลางในฐานะกษัตริย์แห่งอียิปต์บน (ด้านซ้าย ทรงสวมมงกุฎขาว) และกษัตริย์แห่งอียิปต์ล่าง (ด้านขวา ทรงสวมมงกุฎแดง) จากอัลลิชต์ ในช่วงสมัยราชวงศ์ที่สิบสองแห่งราชอาณาจักรกลาง (พิพิธภัณฑ์อียิปต์ ชั้นหลัก ห้อง 22 รหัส เจเจ 44951)


## อ้างอิง

หมวดหมู่:มงกุฎ
หมวดหมู่:อียิปต์บน
สเกนต์

**สเกนต์** (; กรีก **') เป็น[[มงกุฎ]]คู่ที่ผู้ปกครองใน[[อียิปต์โบราณ]]ทรงสวมใส่ ชาวอียิปต์โบราณเรียกโดยทั่วไปว่า **เซเคมติ*' (*sḫm.ty*) ซึ่งแปลว่า ผู้ทรงอำนาจทั้งสอง เป็นมงกุฎที่เป็นการรวมมงกุฎขาว ([[เฮดเจต]]) ของ[[อียิปต์บน]]และมงกุฎแดง ([[เดชเรต]]) ของ[[อียิปต์ล่าง]]

มงกุฎสเกนต์เป็นตัวแทนของพระราชอำนาจของฟาโรห์เหนืออียิปต์ที่เป็นปึกแผ่นทั้งหมด ซึ่งมีสัญลักษณ์สัตว์สองตัว คือ [[งูเห่าอียิปต์]]หรือที่เรียกว่า [[อูเรอุส]] ที่พร้อมที่จะโจมตี โดยเป็นสัญลักษณ์ของเทพี[[วาดเจต]] ซึ่งเป็นเทพีแห่งอียิปต์ล่าง และ[[แร้ง|อีแร้งอียิปต์]] ซึ่งเป็นตัวแทนของเทพี[[เนคเบต]] ผู้ที่ทรงปกครองอียิปต์บน ซึ่งสัญลักษณ์ทั้งสองก็จะติดอยู่ที่ด้านหน้าของมงกุฎสเกนต์ และเรียกสิ่งนั้นว่า *สองสตรี''

## ประวัติ
การประดิษฐ์สร้างมงกุฎสเกนต์นั้น ซึ่งมีเกี่ยวข้องในช่วงสมัยราชวงศ์ที่หนึ่งของฟาโรห์เมเนส แต่ฟาโรห์พระองค์แรกที่ทรงเริ่มสวมมงกุฎคู่ คือ ฟาโรห์ดเจตจากราชวงศ์ที่หนึ่ง โดยปรากฏศิลาจารึกแสดงให้เห็นว่าเทพฮอรัสของพระองค์ทรงสวมมงกุฎดังกล่าว

รายพระนามผู้ปกครองบนศิลาปาแลร์โมนั้น ซึ่งขึ้นต้นด้วยพระนามของฟาโรห์จากอียิปต์ล่าง (ปัจจุบันคิดว่าเป็นตำนานผู้ปกครองครึ่งคนครึ่งเทพ) ซึ่งทรงสวมมงกุฏแดง แสดงถึงการรวมประเทศด้วยการมอบมงกุฎสเกนต์ให้กับราชวงศ์ที่หนึ่งและฟาโรห์ในสมัยต่อมาทั้งหมด ในทางกลับกัน ชิ้นส่วนของศิลาไคโรได้แสดงให้เห็นผู้ปกครองยุคก่อนประวัติศาสตร์ทรงสวมมงกุฎสเกนต์อยู่แล้ว

## ด้านโบราณคดี
เช่นเดียวกับ กรณีของมงกุฎเดชเรต และมงกุฏเฮดเจต ไม่ปรากฏว่ามีมงกุฎสเกนต์ใดหลงเหลือมาถึงปัจจุบัน และเป็นที่ทราบมาจากเฉพาะจากรูปสลัก ภาพสลัก จารึก และนิทานโบราณเท่านั้น

## ตำนานเทพปกรณัม
ในบรรดาเทพเจ้าที่บางครั้งก็สวมมงกุฏคู่ ได้แก่ เทพฮอรัส และเทพอาตุมหรือเทพรา ซึ่งทั้งสองเป็นทรงตัวแทนของฟาโรห์หรือทรงมีความสัมพันธ์พิเศษกับฟาโรห์

## ระเบียงภาพ

ไฟล์:Den_label.jpg|เศษป้ายงาช้างที่แสดงให้เห็นภาพฟาโรห์เดนทรงสวมมงกุฏคู่ของอียิปต์บนและอียิปต์ล่าง ค้นพบในหลุมฝังพระบรมศพของฟาโรห์ที่อุมมุลกะอับ ปัจจุบันอยู่ในพิพิธภัณฑ์อียิปต์
ไฟล์:Edfu_Tempel_42.jpg|ฟาโรห์ปโตเลมีที่ 8 ทรงยืนอยู่ระหว่างเทพีวาดเจต (สัญลักษณ์ของอียิปต์ล่าง) และเทพีเนคเบต (สัญลักษณ์ของอียิปต์บน) ปรากฏบนภาพสลักบนผนังวิหารเอ็ดฟู ประเทศอียิปต์
ไฟล์:Ring_with_engraved_portrait_of_Ptolemy_VI_Philometor_(3rd–2nd_century_BCE)_-_20080315.jpg|พระธำมรงค์ของ ฟาโรห์ปโตเลมีที่ 6 ฟิโลเมตอร์ ทรงสวมมงกุฎคู่สเกนต์ เมื่อศตวรรษที่ 3 ถึง 2 ก่อนคริสตกาล ผู้ปกครองปโตเลมีจะทรงสวมมงกุฎสเกนต์ในอียิปต์เท่านั้นและสวมมงกุฎกรีกในดินแดนอื่น ๆ
ไฟล์:GD-EG-Louxor-116.JPG|รูปสลักส่วนพระเศียรทรงมงกุฎสเกนต์ของฟาโรห์เซนุสเรตที่ 3
ไฟล์:Horus_as_falcon-E_10659-IMG_0533-gradient.jpg|เหยี่ยวฮอรัสสวมมงกุฎคู่
ไฟล์:Granite_head_of_Amenhotep_III.jpg|รูปสลักแห่งอเมนโฮเทปที่ 3 ทรงสวมมงกุฎสเกนต์


## อ้างอิง


หมวดหมู่:มงกุฎ
เมซอน (ซอฟต์แวร์)

**Meson** (/ˈmɛ.sɒn/) เป็นซอฟต์แวร์สำหรับสร้างระบบอัตโนมัติ เป้าหมายโดยรวมของ Meson คือการปรับปรุงประสิทธิภาพการทำงานของโปรแกรมเมอร์  Meson เป็น FLOSS ที่เผยแพร่ภายใต้ Apache License 2.0 ถูกเขียนขึ้นด้วยภาษาไพธอน

## สภาพแวดล้อมที่รองรับ
เนื่องจาก Meson เขียนด้วยภาษาไพธอนจึงทำงานได้ทันทีบนระบบปฏิบัติการแบบยูนิกซ์ รวมถึง macOS และระบบปฏิบัติการอื่น ๆ เช่น Microsoft Windows

Meson รองรับภาษาโปรแกรม ต่าง ๆ เช่น C, C++, D, Objective-C, Objective-C++, Fortran, Java, C#, Vala และ Rust โดยมีกลไกจัดการความขึ้นต่อกันที่เรียกว่า Wrap

Meson รองรับ GNU Compiler Collection, Clang, Microsoft Visual Studio และอื่น ๆ

## อ้างอิง

หมวดหมู่:ซอฟต์แวร์ใช้สัญญาอนุญาตอะแพชี
เมซอน (แก้ความกำกวม)

**เมซอน** (meson) อาจหมายถึง
* อนุภาค เมซอน
* ซอฟต์แวร์ Meson
* อิกโคคุ บ้านพักหรรษา
ดาวเหล็ก

**ดาวเหล็ก** (iron star) เป็นวัตถุท้องฟ้าในสมมุติฐานที่เชื่อว่าสามารถปรากฏขึ้นได้ในอนาคตอันไกลโพ้น เงื่อนไขเบื้องต้นสำหรับการที่ดาวแบบนี้จะเกิดขึ้นคือต้องไม่มีการสลายตัวของโปรตอน (ณ เดือนกุมภาพันธ์ 2020 ยังไม่ได้รับหลักฐานที่แน่ชัดเกี่ยวกับการสลายตัวของโปรตอน) แม้ว่าจะขัดต่อผลการคาดการณ์ทางทฤษฎี แต่เรายังไม่สามารถปฏิเสธความเป็นไปได้ว่าโปรตอนเป็นอนุภาคที่เสถียร

ตามข้อสันนิษฐานของทากาฮิโกะ มัตสึบาระ (松原隆彦) ศาสตราจารย์แห่งองค์การวิจัยเครื่องเร่งอนุภาคพลังงานสูง โปรตอนเป็นอนุภาคที่ไม่มีการสลายตัว และอะตอมทั้งหมดจะเปลี่ยนเป็นเหล็กอย่างหลีกเลี่ยงไม่ได้ในที่สุด ธาตุที่มีเลขอะตอมต่ำกว่าเหล็กจะเกิดปฏิกิริยาฟิวชันเนื่องจากปรากฏการณ์ลอดอุโมงค์ แล้วในที่สุดก็เปลี่ยนเป็นธาตุเหล็ก-56 ที่เสถียรที่สุด ธาตุที่มีเลขอะตอมสูงกว่าธาตุเหล็กจะถูกเปลี่ยนเป็นธาตุเหล็กด้วยปฏิกิริยานิวเคลียร์ฟิชชัน หรือ การสลายให้อนุภาคอัลฟา ซึ่งในท้ายที่สุดจะก่อตัวเป็นก้อนเหล็กเย็นที่มีมวลเท่ากับดาวฤกษ์

ฟรีแมน ไดซอนได้คำนวณว่าดาวเหล็กจะปรากฏในอีก 101500 ปีข้างหน้า นอกจากนี้ไดซอนยังบอกว่าในอีก 10^{10^{76}} ปี ดาวเหล็กจะเปลี่ยนเป็นดาวนิวตรอนหรือหลุมดำซึ่งมีความเสถียรมากกว่า

## อ้างอิง

หมวดหมู่:ประเภทของดาวฤกษ์
หมวดหมู่:เหล็ก
ดาวโบซอน

**ดาวโบซอน** (boson star) เป็นวัตถุทางดาราศาสตร์ที่อยู่ในสมมุติฐานว่าน่าจะมีตัวตนอยู่ ประกอบขึ้นจากอนุภาคโบซอน (ดาวฤกษ์ดั้งเดิมประกอบด้วยเฟอร์มิออน) การมีอยู่ของดาวฤกษ์ประเภทนี้จำเป็นต้องมีโบซอนที่เสถียรและมีมวลน้อย ปัจจุบันยังคงไม่มีหลักฐานแน่ชัดว่าดาวในลักษณะดังกล่าวมีอยู่จริง อย่างไรก็ตาม มีความเป็นไปได้ที่จะตรวจจับการปลดปล่อยคลื่นความโน้มถ่วง จากระบบดาวคู่ ซึ่งดาวโบซอนโคจรรอบซึ่งกันและกันอยู่

เชื่อกันว่าดาวโบซอนก่อตัวขึ้นจากการยุบตัวจากความโน้มถ่วงในช่วงแรก ๆ ของบิกแบง อย่างน้อยในทางทฤษฎี ดาวโบซอนมวลมากสามารถมีอยู่ในบริเวณศูนย์กลางดาราจักร และสมมติฐานนี้สามารถอธิบายลักษณะต่าง ๆ ที่สังเกตได้ในนิวเคลียสดาราจักรกัมมันต์ นอกจากนี้แล้ว ดาวโบซอนยังได้รับการตั้งสมมุติฐานว่าอาจจะเป็นสสารมืดด้วย

## อ้างอิง

หมวดหมู่:ประเภทของดาวฤกษ์
ดาวเคราะห์ฮีเลียม

thumb|right|250px|ภาพวาดดาวเคราะห์ฮีเลียมในจินตนาการ

**ดาวเคราะห์ฮีเลียม** (helium planet) เป็น ดาวเคราะห์ในสมมุติฐานที่สามารถเกิดขึ้นได้โดยการที่ดาวแคระขาวมวลน้อยสูญเสียมวลไป

ปกติแล้วดาวเคราะห์ยักษ์โดยทั่วไป เช่น ดาวพฤหัสบดี และ ดาวเสาร์ ส่วนใหญ่ประกอบด้วยไฮโดรเจนเป็นหลัก และมีฮีเลียมมากเป็นอันดับ 2 แต่ในดาวเคราะห์ฮีเลียมนั้นไฮโดรเจนทั้งหมดได้ถูกเผาไหม้และเปลี่ยนเป็นฮีเลียมหรือธาตุที่หนักกว่านั้นไปจนหมดสิ้นแล้ว

## ต้นกำเนิด
ดาว AM CVn เป็นดาวแคระขาวที่มี จานพอกพูนมวลฮีเลียมเข้าสู่แกนฮีเลียม และเชื่อกันว่าเป็นระบบดาวคู่ที่อยู่ร่วมกันโดยมีการขนถ่ายมวลจากดาวฤกษ์มวลเบากว่าไปหาดาวฤกษ์มวลหนักกว่า หลังจากสูญเสียมวลส่วนใหญ่ไปแล้ว ดาวแคระขาวดวงที่เบากว่าก็จะมีมวลเข้าใกล้มวลดาวเคราะห์

## ลักษณะของดาว
ดาวเคราะห์ฮีเลียมมีรัศมีใกล้เคียงกับดาวเคราะห์ก๊าซทั่วไปที่มีมวลใกล้เคียงกัน ปกติแล้ววัตถุที่หนักกว่า 13 เท่าของมวลดาวพฤหัสบดีจะเกิดปฏิกิริยานิวเคลียร์ฟิวชันของดิวเทอเรียมขึ้นมาได้จึงจัดว่าเป็นดาวแคระน้ำตาล แต่ดาวเคราะห์ฮีเลียมไม่หลงเหลือดิวเทอเรียมอยู่แล้ว ต่อให้มวลมากกว่า 13 เท่าของดาวพฤหัสบดีก็ไม่อาจเกิดปฏิกิริยานิวเคลียร์ฟิวชันขึ้นมาได้ จึงถือว่าเป็นดาวเคราะห์แทนที่จะจัดเป็นดาวแคระน้ำตาล

## อ้างอิง

หมวดหมู่:ประเภทของดาวเคราะห์
เดชเรต

**เดชเรต** (อียิปต์โบราณ: 𓂧𓈙𓂋𓏏𓋔, โรมัน: dašrat, แปลว่า 'สีแดง') เป็นมงกุฎแดงแห่งอียิปต์ล่าง เมื่อรวมกับมงกุฎเฮดเจต (มงกุฏขาว) ของอียิปต์บนก็จะกลายเป็นมงกุฎสเกนต์ (มงกุฎคู่) ซึ่งในภาษาอียิปต์โบราณเรียกว่า *เซเคมติ*

มงกุฎแดงในอักษรอียิปต์โบราณถูกใช้เป็นตัวอักษรแนวตั้ง "*n*" โดยอักษรอียิปต์โบราณ "*n*" ดั้งเดิมจากช่วงสมัยยุคก่อนราชวงศ์และสมัยราชอาณาจักรเก่าเป็นสัญลักษณ์ที่แสดงถึงระลอกคลื่นของน้ำ

คำว่า **เดชเรต** ยังหมายถึงทะเลทรายสีแดงที่ด้านใดด้านหนึ่งของเคเมต (ดินแดนสีดำ) ซึ่งเป็นที่ราบลุ่มแม่น้ำไนล์อันอุดมสมบูรณ์

## ความสำคัญ
ในตำนานเทพเกบ ซึ่งเป็นเทพแห่งพื้นพิภพ โดยทรงเป็นผู้ปกครองดั้งเดิมของอียิปต์ที่ทรงให้เทพฮอรัสทรงปกครองอียิปต์ล่างฟาโรห์แห่งอียิปต์ซึ่งมองว่าพระองค์เองทรงเป็นผู้สืบทอดพระราชบัลลังก์ของเทพฮอรัส และสวมมงกฎเดชเรตเพื่อเป็นสัญลักษณ์ของพระราชอำนาจเหนืออียิปต์ล่าง เทพเจ้าพระองค์อื่น ๆ ก็สวมมงกุฎเดชเรตเช่นกันหรือถูกระบุว่าเป็นสัญลักษณ์ด้วย เช่น เทพีแวดเจต ซึ่งเป็นเทพีงูผู้ทรงคุ้มครองและเทพีผู้สร้างของเมืองซาอิสพระนามว่า นิอิธ ซึ่งมักจะทรงสวมมงกุฏแดง

ต่อมามงกุฎแดงจะถูกรวมเข้ากับมงกุฎขาวของอียิปต์บนเพื่อประกอบขึ้นเป็นมงกุฎคู่ ซึ่งเป็นสัญลักษณ์ของการปกครองทั่วทั้งดินแดนอียิปต์ "ดินแดนทั้งสอง" ตามที่ชาวอียิปต์แสดงไว้

## อ้างอิง

หมวดหมู่:มงกุฎ
หมวดหมู่:อียิปต์ล่าง
รายพระนามแห่งมะดีนะตุลฮาบู

อนุสรณ์วิหารแห่งราเมสเซสที่ 3 ที่มะดีนะตุลฮาบู ซึ่งปรากฏพระนามของฟาโรห์แห่งสมัยราชอาณาจักรใหม่ของอียิปต์เพียงไม่กี่พระองค์ คำจารึกดังกล่าวมีลักษณะใกล้เคียงกับบันทึกรายพระนามแห่งราเมสเซียม ซึ่งได้ใช้ฉากภาพสลักของฟาโรห์ราเมสเซสที่ 2 มาเป็นแม่แบบการสร้างภาพสลักภาพดังกล่าว

ภาพสลักดังกล่าวเป็นฉากที่ฟาโรห์ราเมสเซสที่ 3 ทรงเข้าร่วมในพิธีเทศกาลแห่งเทพมิน ซึ่งมีการอัญเชิญรูปสลักของบรรพกษัตริย์ในขบวนแห่อันงดงามเพื่อถวายแด่เทพมิน ประกอบด้วยภาพสลักจำนวน 16 ภาพที่ปรากฏพระนามของฟาโรห์จำนวนเก้าพระองค์ซึ่งแบ่งออกเป็นสองส่วน

โครงร่างคร่าวๆ ของฉากภาพสลักดังกล่าวจัดตีพิมพ์เผยแพร่โดยวีว็อง เดอนง ในปี ค.ศ. 1802 ซึ่งเป็นส่วนหนึ่งของการเดินทางของนโปเลียนไปยังอียิปต์ในปี ค.ศ. 1798 ถึง 1801 ซึ่งมีการตีพิมพ์ฉากภาพสลักที่มีรายละเอียดมากขึ้นเล็กน้อยในปี ค.ศ. 1809
ในอีกสามสิบปีต่อมา ฉากภาพสลักทั้งหมดรวมทั้งภาพแกะสลักของฟาโรห์ได้รับการตีพิมพ์ตีพิมพ์โดยจอห์น การ์ดเนอร์ วิลกินสันในปี ค.ศ. 1837 ตามมาด้วยฌ็อง-ฟร็องซัว ช็องปอลียง และเล็พซิอุส ภาพฉบับในคริสต์ศตวรรษที่ 19 ทั้งหมดมีการละเว้นและมีข้อผิดพลาด แต่ในปี ค.ศ. 1940 การสำรวจเอพิกราฟิกได้เผยแพร่การแสดงฉากภาพสลักที่ชัดเจน (และสมบูรณ์)

center|thumb|800x800px|บันทึกพระนามแห่งมะดีนะตุลฮาบู (การสำรวจเอพิกราฟิก)

## ฟาโรห์ที่ถูกกล่าวถึงในบันทึกพระนาม
ภาพสลักได้แบ่งออกเป็น 2 ส่วน คือฉากภาพด้านซ้ายปรากฏขบวนแห่รูปสลักบรรพกษัตริย์จำนวน 7 พระองค์ ส่วนฉากด้านขวาปรากฏขบวนแห่รูปสลักบรรพกษัตริย์จำนวน 9 พระองค์ 

ปัจจุบันฉากภาพสลักดังกล่าวยังคงอยู่ในพื้นที่เดิมบนเสาต้นที่สองทางทิศตะวันออกในลานที่สอง ซึ่งภาพสลักแนวนอนอยู่บนกำแพงด้านตะวันออก

## อ้างอิง


## อ่านเพิ่ม
*https://archive.org/details/KennethA.KitchenRamessideInscriptionsVol5Kenneth A. Kitchen, "Ramesside Inscriptions", Vol V, pp.&nbsp;205:12-13; 209:11-12, Oxford, 1983

หมวดหมู่:การค้นพบทางโบราณคดี
วัฒนธรรมญิรซะฮ์

**วัฒนธรรมญิรซะฮ์** หรือที่เรียกว่า **นะกอดะฮ์ที่ 2** หมายถึง ช่วงเวลาทางโบราณคดีที่ญิรซะฮ์ ซึ่งเป็นสุสานในช่วงสมัยอียิปต์ยุคก่อนประวัติศาสตร์ที่ตั้งอยู่ริมฝั่งตะวันตกของแม่น้ำไนล์ สุสานแห่งนี้ตั้งชื่อตามญิรซะฮ์ ซึ่งเป็นเมืองร่วมสมัยที่อยู่ใกล้เคียงกันในอียิปต์ ญิรซะฮ์ตั้งอยู่ห่างจากโอเอซิสฟัยยูมไปทางตะวันออกเพียงไม่กี่ไมล์

นักโบราณคดีได้ระบุวัฒนธรรมญิรซะฮ์เป็นวัฒนธรรมทางวัตถุที่เป็นช่วงที่สองในสามของวัฒนธรรมนะกอดะฮ์ก่อนประวัติศาสตร์และเป็นที่รู้จักกันว่าช่วงนะกอดะฮ์ที่ 2 วัฒนธรรมญิรซะฮ์อยู่ถัดจากช่วงวัฒนธรรมอัลอัมเราะฮ์ ("นะกอดะฮ์ที่ 1") และตามด้วยช่วงสมัยนะกอดะฮ์ที่ 3 ("ช่วงก่อนสมัยราชวงศ์" หรือ "วัฒนธรรมเซไมเนียน")

## อ้างอิง


หมวดหมู่:อียิปต์ก่อนยุคราชวงศ์
วัฒนธรรมอัลอัมเราะฮ์

**วัฒนธรรมอัลอัมเราะฮ์** หรือที่เรียกว่า **นะกอดะฮ์ที่ 1** เป็นวัฒนธรรมทางโบราณคดีในพื้นที่บริเวณอียิปต์บนในช่วงสมัยยุคก่อนประวัติศาสตร์ มีอายุประมาณตั้งแต่ 4,000 ถึง 3,500 ปีก่อนคริสต์ศักราช

## ภาพรวม
วัฒนธรรมอัลอัมเราะฮ์ได้ตั้งชื่อตามแหล่งโบราณคดีอัลอัมเราะฮ์ ซึ่งอยู่ห่างจากอัลบะดารีในอียิปต์บนไปทางใต้ประมาณ 120 กิโลเมตร (75 ไมล์) อัลอัมเราะฮ์เป็นพื้นที่แรกที่พบค้นกลุ่มวัฒนธรรมนี้โดยไม่ปะปนกับวัฒนธรรมญิรซะฮ์ในช่วงเวลาภายหลัง (นะกอดะฮ์ที่ 2) อย่างไรก็ตาม ช่วงเวลาดังกล่าวมีปรากฏหลักฐานทางโบราณคดีดีกว่าที่เมืองนะกอดะฮ์ ดังนั้นจึงเรียกว่าวัฒนธรรมนะกอดะฮ์ที่ 1 เครื่องปั้นดินเผาเคลือบสีดำยังคงผลิตต่อไป แต่เครื่องปั้นดินเผาเส้นขวางสีขาวซึ่งเป็นประเภทที่ตกแต่งด้วยเส้นสีขาวขนานชิดกันโดยมีเส้นสีขาวขนานชิดอีกชุดหนึ่งตัดกัน ซึ่งเริ่มผลิตในช่วงเวลาดังกล่าว วัฒนธรรมอัลอัมเราะฮ์อยู่ระหว่าง S.D. 30 และ 39 ในระบบการหาคู่ลำดับของฟลินเดอส์ พีทรี

ชาวอัลอัมเราะฮ์มีการครอบครองทาสและสร้างเรือพายจากต้นกกที่มัดรวมกัน ซึ่งสามารถล่องเรือในแม่น้ำไนล์ได้การค้าระหว่างผู้ถือวัฒนธรรมอัลอัมเราะฮ์ในอียิปต์บนและประชากรในอียิปต์ล่างได้รับการยืนยันในช่วงเวลาดังกล่าวผ่านวัตถุที่ขุดพบใหม่ ซึ่งพบแจกันหินจากทางเหนือที่อัลอัมเราะฮ์ โดยวัฒนธรรมอัลบะดารี ซึ่งเป็นวัฒนธรรมก่อนหน้ายังได้ค้นพบว่าแร่มาลาไคต์สามารถให้ความร้อนจนกลายเป็นเม็ดทองแดงได้ ชาวอัลอัมเราะฮ์ขึ้นรูปโลหะดังกล่าวด้วยการบิ่น หินออบซิเดียนและทองคำจำนวนเล็กน้อยถูกนำเข้ามาจากนิวเบียในช่วงเวลาดังกล่าว มีแนวโน้มที่จะมีการค้ากับเครื่องเทศเช่นกัน ไม้ซีดาร์นำเข้ามาจากเมืองบิบลอส หินอ่อนจากแพรอส และแร่เอเมอรีจากนักซอส

นวัตกรรมใหม่ เช่น อาคารอิฐดิบ ซึ่งเป็นที่รู้จักกันดีในวัฒนธรรมญิรซะฮ์ ก็เริ่มปรากฏขึ้นในช่วงเวลาดังกล่าวเพื่อยืนยันความต่อเนื่องทางวัฒนธรรม อย่างไรก็ตาม ไม่ถึงขนาดเกือบแพร่หลายอย่างที่ทราบกันในช่วงเวลาต่อมา นอกจากนี้ จานสีเครื่องสำอางรีรูปสัตว์ดูเหมือนจะใช้ในช่วงเวลาดังกล่าว อย่างไรก็ตาม ฝีมือช่างยังเป็นแบบพื้นฐานอยู่มาก และงานศิลปะสลักที่พวกเขาทราบภายหลังนั้นยังไม่ปรากฏอยู่แล้วในปัจจุบัน

หมู่บ้านอัลอัมเราะฮ์แต่ละแห่งก็จะมีเทพเจ้าสัตว์ ซึ่งมนุษย์จะใช้เครื่องรางและสัตว์ต่าง ๆ รวมถึงนกและปลา อาหาร อาวุธ รูปปั้น ของประดับตกแต่ง มาลาไคต์ และบางครั้งสุนัขก็ถูกฝังไปพร้อมกับผู้เสียชีวิต
ไฟล์:Naqada_black_top.jpg|ภาชนะรูปไข่จากสมัยนะกอดะฮ์ที่ 1  (อัลอัมเราะฮ์) แจกันดินเผาส่วนบนสีดำ ราวประมาณ 3,800–3,500 ปีก่อนคริสต์ศักราช
ไฟล์:El-Amra_cattle_british_museum.JPG|หุ่นดินโคสี่หัว ราว 3,500 ปีก่อนคริสต์ศักราช พบที่อัลอัมเราะฮ์
ไฟล์:Clay_figure_(RMO_Leiden,_Egypt_Naqada_I_period,_~4000bc_25cm)_(3802228234).jpg|หุ่นดินเหนียวจากสมัยนะกอดะฮ์ที่ 1 ของอียิปต์ ประมาณ 4,000 ปีก่อนคริสต์ศักราช ที่พิพิธภัณฑ์อาร์เอ็มโอ ไลเดน
ไฟล์:Egyptian_disk_macehead_4000-3400_BCE.jpg|alt=Egyptian disk-shaped macehead, 4000–3400 BCE. At the end of the period, it was replaced by the superior Mesopotamian-style pear-shaped macehead, as seen on the Narmer Palette.|หัวคทารูปจานของอียิปต์เมื่อ 4,000–3,400 ปีก่อนคริสต์ศักราช ในตอนท้ายของช่วงเวลานั้น หัวคทารูปจานถูกแทนที่ด้วยคทาหัวลูกแพร์รูปแบบเมโสโปเตเมียที่เหนือกว่า ดังที่ปรากฏในแผ่นจานสีแห่งนาร์เมอร์


## อ้างอิง


หมวดหมู่:อียิปต์ก่อนยุคราชวงศ์
ซอลิดสเตต

**ซอลิดสเตต** () อาจหมายถึง
* สถานะของแข็ง
* อิเล็กทรอนิกส์สถานะของแข็ง ()
* ฟิสิกส์สถานะของแข็ง ()
* เคมีสถานะของแข็ง ()
* โซลิดสเตตไดรฟ์ ()